title: Charles Bertrand

text: Kesällä 2015 Bertrand osallistui New York Islandersin kehitysleirille. Kaudella 2015–2016 hän oli Sportin paras pistemies ja maalintekijä tehoilla 19+19=38. SM-liigan yhden kauden maaliennätyksen tehnyt Bertrand jakoi liigan maalipörssin kahdeksannen sijan HIFK:n Jasse Ikosen ja KooKoon Josh Greenin kanssa. Kahdessa pudotuspelien ensimmäisen kierroksen ottelussa hän oli Sportin paras pistemies Teddy Da Costan kanssa tehoilla 1+1=2. Kaudeksi 2016–2017 Bertrand siirtyi jatkamaan SM-liigauraansa vuoden mittaisella sopimuksella Porin Ässiin. Hän ei kuitenkaan onnistunut vastaamaan häneen kohdistuneisiin odotuksiin ja teki runkosarjassa tehot 12+9=21. Bertrand kuitenkin ylsi Jarno Kärjen kanssa Ässien sisäisen maalipörssin jaetulle kolmannelle sijalle.


title: Charles Bertrand

text: Kaudeksi 2017–2018 Bertrand siirtyi vuoden mittaisella sopimuksella Oulun Kärppiin. Hän teki SM-liigan yhden kauden piste-ennätyksensä tehoilla 32+19=51. Bertrand voitti koko liigan maalipörssin, oli Kärppien toiseksi paras pistemies Julius Junttilan jälkeen ja jakoi pistepörssin viidennen sijan JYPin Juuso Puustisen kanssa. Hänet palkittiin maalipörssivoittonsa myötä Aarne Honkavaara -palkinnolla. Bertrand voitti myös SM-liigan tehotilaston lukemalla +31 ja hänet palkittiin Matti Keinonen -palkinnolla. Neljännessä puolivälieräottelussa 26. maaliskuuta 2018 vieraissa Porin Ässiä vastaan Bertrand vei Kärpät ottelusarjassa 3–1-johtoon tehtyään joukkueen 1–3-voittoon päättyneen ottelun ratkaisumaalin. Hän sai ottelussa myös syöttöpisteen oltuaan kakkossyöttäjänä Julius Junttilan tekemään maaliin. Jaakko Honkanen valitsi Bertrandin ottelun Alumnien tähtien kolmostähdeksi. Hänen osumaansa edelsi kymmenen ottelun maaliton putki.


title: Charles Bertrand

text: Bertrand muodosti yhdessä Mikael Ruohomaan ja Julius Junttilan kanssa Kärppien ykkösketjun, joka pelasi pääsääntöisesti läpi koko runkosarjan 2017–2018. Ketjua pidettiin yleisesti koko SM-liigan kauden parhaana ketjuna. Kesken puolivälieräsarjan ketju kuitenkin hajotettiin, kun sekä Bertrand että Junttila olivat jääneet aiemmin maaliskuussa kokonaan ilman tehopisteitä. Välieräsarjassa Bertrand pudotettiin aina kolmosketjuun, kun hän oli tehnyt yhdeksässä playoff-ottelussa vain yhden maalin. Bertrand kuitenkin nostettiin pian takaisin ykkösketjuun Ruohomaan rinnalle. Hänen tehokkuutensa lisääntyi pudotuspelien edetessä ja Bertrand teki kevään aikana 18 ottelussa lopulta tehot 4+5=9. Kauden viimeisessä ottelussa, finaalisarjan kuudennessa ottelussa vieraissa Tapparaa vastaan Kärppien ykkösketjun täydensi Ville Leskinen. Bertrandin ja Kärppien kausi päättyi Suomen mestaruuteen. Hänet valittiin SM-liigan tähdistökentälliseen.


title: Charles Bertrand

text: Kaudeksi 2018–2019 Bertrand siirtyi vuoden mittaisella sopimuksella KHL-joukkue Sibir Novosibirskiin. Hänen kanssaan joukkueeseen siirtyi myös Kärpistä tuttu ketjukaveri Julius Junttila. Seura purki Bertrandin sopimuksen marraskuussa 2018.


title: Charles Bertrand

text: Bertrand edusti Ranskaa MM-kilpailuissa vuosina 2012, 2013, 2015 ja 2016. Vuoden 2014 kisajoukkueesta hän putosi viimeisten joukossa. Bertrand pelasi myös Sotšin olympiakisojen 2014 karsinnoissa. Yhteensä hän on pelannut 80 A-maaottelua tehopistein 13+6=19. Bertrand teki A-maajoukkuedebyyttinsä 11. marraskuuta 2011 Lyonissa Norjaa vastaan. Seuraavassa ottelussa Bertrand teki maajoukkueuransa avausmaalin.


title: Charles Bertrand

text: Bertrand pelasi myös alle 20-vuotiaiden I-divisioonan MM-kilpailuissa vuonna 2010 sekä alle 18-vuotiaiden I-divisioonan MM-kilpailuissa vuonna 2009, jolloin hän oli neljällä syöttöpisteellään Ranskan paras syöttäjä Robin Gaboritin kanssa. Bertrand pelasi myös II-divisioonan MM-kilpailuissa vuonna 2008, jolloin hän voitti A-lohkon kultaa.


title: Charles Bertrand

text: Bertrand harrasti lapsena myös pikaluistelua, jossa hän voitti lajin Ranskan-mestaruuden 12-vuotiaana.


title: Joonas Toivanen

text: Joonas Toivanen (s. 2. huhtikuuta 1991 Varkaus) on suomalainen jääkiekkoilija, joka pelaa Mestis-joukkue Savonlinnan Pallokerhossa. Hän toimii joukkueen varakapteenina. Toivanen on pelipaikaltaan keskushyökkääjä. Hänen aiemman seuransa TuTon urheilutoimenjohtaja Elmo Aittola on kuvaillut Toivasta isokokoiseksi ja monipuoliseksi sentteriksi, joka pystyy pelaamaan roolia kuin roolia.


title: Joonas Toivanen

text: Toivanen on varkauslaisen Warkiksen kasvatti. Hän siirtyi B-juniori-ikäisenä Kalevan Palloon kaudeksi 2007–2008. Toivanen teki SM-liigadebyyttinsä 30. marraskuuta 2010 vieraissa Helsingin IFK:ta vastaan ja sai ottelussa jääaikaa 6.38 minuuttia. Hän pelasi kauden aikana kaksi SM-liigaottelua. Toivanen pelasi kuitenkin pääosan kaudesta KalPan A-nuorissa. Hän toimi joukkueen varakapteenina ja oli tehoilla 6+25=31 KalPan paras pistemies ja syöttäjä. Toivanen voitti myös koko kevään 2011 karsintasarjan piste- ja syöttöpörssin tehoilla 5+12=17.


title: Joonas Toivanen

text: Kaudeksi 2011–2012 Toivanen siirtyi vuoden mittaisella sopimuksella Savonlinnan Pallokerhoon. Hänen tulokaskautensa toi siellä 38 runkosarjaottelussa tehot 3+5=8 sekä viidessä playoff-ottelussa yhden syöttöpisteen. Maaliskuussa 2012 Toivanen teki vuoden mittaisen jatkosopimuksen joukkueen kanssa.


title: Joonas Toivanen

text: Kaudella 2013–2014 SaPKossa pelasi myös toinen Joonas Toivanen; A-nuorista nostettu 1995-syntynyt täyskaima pelasi vanhemman Joonaksen kanssa 8. tammikuuta 2014 vieraissa Kajaanin Hokkia vastaan. Kaudeksi 2015–2016 Toivanen nimettiin SaPKon kapteeniksi. Hän oli joukkueen kolmanneksi paras pistemies tehoilla 10+23=33.


title: Joonas Toivanen

text: Toivanen siirtyi kaudeksi 2016–2017 vuoden mittaisella sopimuksella TuToon. Hänet nimettiin joukkueen varakapteeniksi. Kaudeksi 2017–2018 Toivanen siirtyi jatkamaan Mestis-uraansa vuoden mittaisella sopimuksella Espoo Unitedin riveihin. Kaudeksi 2018–2019 hän palasi vuoden mittaisella sopimuksella Savonlinnan Pallokerhoon. Toivanen nimettiin joukkueen varakapteeniksi.


title: Velleius Paterculus

text: Marcus (tai Gaius) Velleius Paterculus (syntyi noin 20 eaa., kuoli vuoden 30 jaa. jälkeen) oli roomalainen sotilas, senaattori ja historioitsija. Hän kirjoitti lyhyen Rooman historiaa käsittelevän teoksen. Velleiuksen etunimeä ei tiedetä varmuudella. Priscianuksen mukaan se oli Marcus mutta jos Algeriasta löydetty piirtokirjoitus voidaan yhdistää Velleiukseen hänen etunimensä olisi ollut Gaius.


title: Velleius Paterculus

text: Velleiuksen oma teos on tärkein lähde hänen elämästään. Velleiuksen suku kuului ritarisäätyyn ja oli kotoisin Capuasta Campaniassa. Velleius oli äitinsä puolelta samnilaissukua, joka oli roomalaismielinen ja kunnostautunut toisen puunilaissodan ja liittolaissodan aikana. Velleiuksen isoisä Gaius Velleius oli Pompeiuksen, Marcus Brutuksen ja keisari Tiberiuksen isän Tiberius Claudius Neron armeijoissa piiritysjoukkojen prefektinä ("praefectus fabrum"). Velleiuksen isän tiedetään komentaneen erästä ratsuväkiyksikköä vuonna 3/4 eaa. jolloin Velleius seurasi isäänsä tämän yksikön komentajana. Velleiuksen tiedetään ottaneen osaa sodissa Traakiassa. Vuonna 1 eaa. Velleius seurasi Gaius Caesarin mukana tämän matkalla itäisten provinssien läpi. Velleius oli mukana kun Gaius tapasi Parthian kuninkaan Fraatakeen vuonna 1 jaa. Tämän jälkeen Velleius seurasi isäänsä ratsuväenkomentajana ("praefectus equitum") Germaniassa kun Tiberius soti siellä vuonna 4 jaa. Velleius johti aluksi ratsuväkeä ja lopuksi legioonaa. Vuonna 6 Velleius toimi kvestorina, minkä jälkeen hänestä tuli senaatin jäsen. Augustus perusti useita uusia sotilasyksikköjä Tiberiuksen sotaa varten ja yksi Velleiuksen tehtävä kvestorina oli viedä joukkoja Pannoniaan. Velleius väittää että hän olisi saanut provinssin hallittavakseen, mutta luopui tästä ja pyysi päästä Tiberiuksen armeijaan päällystöupseeriksi. Velleius seurasi Tiberiuksen mukana, kun tämä kukisti kapinat Pannoniassa ja Dalmatiassa. Vuonna 14 Tiberius seurasi Augustusta keisarina ja Velleius valittiin seuraavana vuonna preettoriksi. Velleiuksen seuranneesta urasta ei ole varmaa tietoa. Algeriassa on löydetty piirtokirjoitus, joka kertoo erään Gaius Velleius Paterculuksen johtaneen Legio III Augustaa Afrikassa. Ei ole varmaa onko kyseessä sama henkilö. Velleius saattoi olla "Africa"-provinssin maaherrana ja komensi provinssissaan ollutta legioonaa. African maaherrana toimi kuitenkin yleensä konsulina toiminut senaattori, mutta ei tiedetä toimiko Velleius koskaan konsulina. Provinssi oli kuitenkin tuohon aikaan rauhaton ja Tiberius oli ehkä nimittänyt tämän takia luotettavan sotilaan johtamaan provinssia. Velleiuksen myöhemmästä urasta tiedetään vain sen verran että hän julkaisi Rooman historiaa käsitelevän "Historiaen" vuonna 30. Hän omisti teoksensa saman vuoden konsulille Marcus Viniciukselle, joka myös oli kotoisin Campaniasta. Velleiuksen kuolinvuotta ei tiedetä, mutta kaksi Velleiuksen poikaa tai pojanpoikaa olivat konsuleina vuosina 60 ja 61.


title: Velleius Paterculus

text: Velleiuksen teos käsitti kaksi kirjaa. Se alkoi kreikkalaisesta mytologiasta ja ulottui aina kirjoittajan omaan aikaan. Ensimmäinen kirja, joka ei ole säilynyt nykypäivään kokonaisuudessaan, päättyy kolmanteen puunilaissotaan. Toisen kirja ei enää käsittele maailmanhistoriaa laajemmin, vaan keskittyy Julius Caesarin ja Augustuksen osuuteen Rooman valtakunnan historiassa. Teos päättyy Tiberiuksen ylistykseen. Teos sisältää muun muassa varhaisimman kuvauksen Teutoburgin taistelusta, joka käytiin syyskuussa vuonna 9. Velleius oli itse mukana Germanian sodissa. Hänen kuvauksensa taistelusta perustuu silminnäkijöiden kertomuksiin. Velleius ihailee teoksessaan konservatiivista auktoriteettia ja järjestystä. Uudistajat kuten Gracchukset, Velleius tuomitsee demagogeiksi. Teoksen tyyli yrittää jäljitellä Ciceron tasapainoisuutta. Velleius kuitenkin piti Sallustiusta esikuvanaan.


title: Velleius Paterculus

text: Velleius mainitsee lähteinään ainoastaan Caton ja Hortensiuksen. On luultavaa että Velleius käytti Atticusta ja Cornelius Neposta. Sisällissotien ajasta Velleius käytti lähteenään ehkä Messala Corvinusta. Augustuksen hallituskaudesta hän käytti luultavasti lähteenään keisarin omaa elämäkertaa. Velleiuksen kuvaus Tiberiuksen hallituskaudesta perustui hänen omiin kokemuksiinsa. Velleius käytti ehkä myös Liviusta lähteenään.


title: Velleius Paterculus

text: Velleiuksen historian teksti perustuu yhteen ainoaan käsikirjoitukseen, jonka Beatus Rhenanus löysi benediktiiniluostarista Murbachissa Alsacessa vuonna 1515. Käsikirjoitus oli peräisin 700-luvulta. Tämä käsikirjoitus on kuitenkin nykyään kadonnut. Rhenanus kertoo käsikirjoituksen olleen "niin hirveässä kunnossa" ettei sitä pystyttäisi koskaan korjaamaan. Rhenanuksen mukaan käsikirjoituksen kaikki osat olivat jollain tavalla vaurioituneita ja hän arvelee ettei käsikirjoituksen laatija ollut ymmärtänyt sanaakaan sen sisällöstä. Rhenanus viivytteli julkaisun kanssa koska hän sai kuulla että Georgius Merula oli löytänyt toisen version tekstistä Milanossa. Tämä ei kuitenkaan pitänyt paikkaansa ja Rhenanus julkaisi Velleiuksen Historiaen "editio princepsin" vuonna 1520. Tämä julkaisu sisälsi myös Rhenauksen sihteerin Burerin, joka vertasi julkaistavaa tekstiä käsikirjoitukseen ennen julkaisua, laatiman liitteen, joka sisälsi vaihtoehtoisia versioita tekstistä. Rhenanuksen "editio princeps" oli ainut versio Velleiuksen kirjasta vuoteen 1834 asti, jolloin löydettiin Bonifacius Amberbachin tekemä kopio alkuperäisestä käsikirjoituksesta. Näiden kahden version avulla nykytutkijat ovat pystyneet arvioimaan alkuperäisen käsikirjoituksen sisällön. Tästä huolimatta Velleiuksen historia on yksi eniten vaurioituneista nykypäivään säilyneistä antiikin aikaisista teksteistä.


title: Velleius Paterculus

text: Velleiusta ei mainita usein antiikin aikaisissa ja keskiaikaisissa lähteissä. Tacitus ei mainitse Velleiusta, vaikka onkin todisteita siitä että hän käytti tämän Rooman historiaa lähteenä. 300-luvulla elänyt Sulpicius Severus käytti Velleiuksen teosta lähteenään. 1200-luvulla Roger Bacon ylisti Velleiusta siitä että hän sisällytti yleisesti historiaa käsittäneeseen teokseensa myös kirjallisuuden historiaa. Vuosien 1520 ja 1933 välillä Velleiuksen teoksesta painettiin jopa 47 eri versiota, mikä osoittaa että sitä arvostettiin, erityisesti 1600- ja 1700-luvuilla.


title: Johan Larsson (jääkiekkoilija, 1992)

text: Johan Larsson (s. 25. heinäkuuta 1992 Lau, Ruotsi) on ruotsalainen jääkiekkoilija, joka pelaa NHL-joukkue Buffalo Sabresin organisaatiossa. Hän pelaa suurimmaksi osaksi sen farmijoukkue Rochester Americansissa, AHL:ssä. Larsson on pelipaikaltaan keskushyökkääjä, mutta hän osaa pelata myös laidassa. Hänen vahvuuksiinsa kuuluvat kahden suunnan pelaaminen, pelinäkemys, työntekeminen, kiekonhallinta, monipuolisuus, joukkuepelaaminen ja johtajuus. Larsson ei kuitenkaan ole teknisesti kovin taitava ja hänellä on vielä totuttelemista pohjoisamerikkalaiseen pelityyliin. Hänen heikkouksiinsa kuuluvat myös laukauksen säästeleminen, ajoittainen yliyrittäminen hyökkäyspäässä sekä luistelunopeus.


title: Johan Larsson (jääkiekkoilija, 1992)

text: Larssonin kasvattajaseura on Sudrets HC. Hän pelasi joukkueessa ensimmäiset miesten pelinsä jo 13-vuotiaana II-divisioonassa kaudella 2005–2006, jolloin Larsson teki kahdessa ottelussa kaksi syöttöpistettä. Sittemmin hän kuului vuodet 2006–2008 joukkueen vakiokokoonpanoon.


title: Johan Larsson (jääkiekkoilija, 1992)

text: Kaudeksi 2008–2009 Larsson siirtyi Brynäs IF:ään, jossa hän pelasi pääasiassa J20-joukkueessa. Larsson voitti keväällä 2009 J20 SuperElitin mestaruuden ja keväällä 2010 tuli hopeaa. Hän oli kaudella 2009–2010 Brynäsin kolmanneksi paras pistemies tehoilla 15+19=34. Larsson voitti keväällä 2010 myös J18 Allsvenskanin mestaruuden ja hänet valittiin pudotuspelien arvokkaimmaksi pelaajaksi.


title: Johan Larsson (jääkiekkoilija, 1992)

text: Minnesota Wild varasi Larssonin toisella kierroksella 56. pelaajana kesällä . Hän oli varaustilaisuuden viidentenä varattu ruotsalaispelaaja. Myös KHL-joukkue Metallurg Novokuznetsk varasi Larssonin kesällä . Hänen varausnumeronsa oli 111.


title: Johan Larsson (jääkiekkoilija, 1992)

text: Larsson debytoi Elitserienissä kaudella 2010–2011. Hän teki lokakuussa 2010 kaksivuotisen sopimuksen Brynäsin Elitserien-joukkueen kanssa. Larssonin tulokaskausi toi siellä 43 runkosarja- viidessä playoff-ottelussa tehot 4+6=10. Toukokuussa 2011 Larsson teki kolmivuotisen tulokassopimuksen Minnesota Wildin kanssa, mutta hän sopi samalla pelaavansa kauden 2011–2012 lainalla Brynäsissä. Larsson teki läpimurtonsa Elitserienissä ja oli tehoilla 12+24=36 joukkueen kolmanneksi paras pistemies. Hän voitti Ruotsin-mestaruuden ja valittiin kauden päätteeksi Elitserienin vuoden tulokkaaksi.


title: Johan Larsson (jääkiekkoilija, 1992)

text: Kaudeksi 2012–2013 Larsson siirtyi Minnesota Wildin organisaatioon. Hänet siirrettiin harjoitusleirin päätteeksi luonnollisesti farmijoukkue Houston Aerosiin lähinnä NHL:n työsulun takia. NHL-kauden alettua tammikuussa 2013 Larsson teki NHL-debyyttinsä 17. helmikuuta 2013 Detroit Red Wingsiä vastaan. Ottelu jäi hänen kauden ainoaksi NHL:ssä. Huhtikuussa 2013 Larsson kaupattiin Matt Hackettin, kesän ensimmäisen kierroksen ja kesän toisen kierroksen varausvuoron kanssa Buffalo Sabressiin vaihdossa Jason Pominvilleen ja kesän 2014 neljännen kierroksen varausvuoroon. Hän pelasi loppukautensa Sabresin farmijoukkue Rochester Americansissa.


title: Johan Larsson (jääkiekkoilija, 1992)

text: Larsson pelasi MM-kilpailuissa vain 19-vuotiaana vuonna 2012. Hän teki A-maajoukkuedebyyttinsä 18-vuotiaana maaliskuussa 2011 harjoitusottelussa Latviaa vastaan, kun Larsson oli valittu Ruotsin MM-leiriryhmään. Vuonna 2018 hän oli voittamassa maailmanmestaruutta.


title: Johan Larsson (jääkiekkoilija, 1992)

text: Larsson edusti Ruotsia myös alle 20-vuotiaiden MM-kilpailuissa vuosina 2011 ja 2012, joista jälkimmäisessä turnauksessa hän toimi joukkueen kapteenina ja voitti maailmanmestaruuden. Larsson voitti myös Ruotsin sisäisen syöttöpörssin. Vuoden 2011 turnauksessa hänet valittiin joukkueen top-3-pelaajaksi.


title: Johan Larsson (jääkiekkoilija, 1992)

text: Larsson toimi Ruotsin kapteeni myös alle 18-vuotiaiden MM-hopeajoukkueen kapteenina vuonna 2010. Hän oli koko turnauksen toiseksi paras pistemies ja maalintekijä tehoilla 6+8=14 Suomen Teemu Pulkkisen jälkeen. Larsson jakoi myös syöttöpörssin toisen sijan Yhdysvaltain Rocco Grimaldin kanssa. Hänet valittiin turnauksen tähdistökentälliseen ja palkittiin Ruotsin top-3-pelaajana.


title: Johan Larsson (jääkiekkoilija, 1992)

text: Larssonin isoveljet Arvid ja Emrik pelaavat puolustajina Ruotsin I-divisioonan Visby/Roma HK:ssa.


title: Prahan pörssi

text: Prahan pörssi (PSE) ( eli "BCPP") on Tšekin tasavallan arvopaperikaupan päämarkkinapaikka ja syyskuusta 2005 lähtien Keski- ja Itä-Euroopan toiseksi suurin arvopaperipörssi. Vaikkakin Prahan ensimmäinen pörssi avattiin 1861, nykyisen PSE:n kaupankäynti alkoi 6. huhtikuuta 1993.


title: Bahianvireo

text: Bahianvireo ("Hylophilus amaurocephalus") on eteläamerikkalainen varpuslintu. Sen esiintymisalue käsittää Brasilian koillisosan Piauista etelään. Lajia tavataan myös Boliviassa. Alexander von Nordmann kuvaili lajin holotyypin Bahian ja Minas Geraisin rajaseudulta vuonna 1835.


title: Harmaarintavireo

text: Harmaarintavireo ("Hylophilus semicinereus") on eteläamerikkalainen varpuslintu. Sen esiintymisalue käsittää pääasiassa Amazonian alueen Etelä-Venezuelasta Koillis-Peruun, Luoteis- ja Pohjois-Brasiliaan sekä Koillis-Boliviaan. Lajista tunnetaan kolme alalajia. Philip Lutley Sclater ja Osbert Salvin kuvailivat lajin holotyypin Parán osavaltion Belémistä vuonna 1867.


title: Irlannin pörssi

text: Irlannin pörssi (ISE) () on Irlannin ainoa arvopaperipörssi. Se perustettiin vuonna 1793. Se tunnustettiin lailliseksi vuonna 1799 kun Irlannin parlamentti hyväksyi (Dublinin) pörssilain. Eri aikoina sen historiassa ISE sisälsi useita paikallisia pörssejä, mukaan luettuna Corkin ja Dublinin pörssit. Vuonna 1973 Irlannin pörssi fuusioitui muiden brittiläisten ja irlantilaisten pörssien kanssa tullen osaksi kansainvälistä Britannian ja Irlannin pörssiä, jota nykyisin kutsutaan nimellä Lontoon pörssi. Vuosien 1973–1986 välillä pörssissä ei ollut listaa uusille yrityksille. Vuonna 1995 siitä tuli täysin itsenäinen jälleen ja siitä lähtien se on laajentunut kansainvälisesti ja pitää itseään globaalina listauskeskuksena kansainvälisille rahastoille ja velka-arvopapereille.


title: Kultarintavireo

text: Kultarintavireo ("Hylophilus muscicapinus") on eteläamerikkalainen varpuslintu. Sen esiintymisalue käsittää pääasiassa Amazonian alueen Etelä- ja Itä-Venezuelasta Guyanaan, Surinameen, Ranskan Guayanaan, Brasiliaan sekä Koillis-Boliviaan. Lajista tunnetaan kaksi alalajia. Philip Lutley Sclater ja Osbert Salvin kuvailivat lajin holotyypin Ranskan Guyanasta vuonna 1873.


title: Oliivivyövireo

text: Oliivivyövireo ("Hylophilus thoracicus") on eteläamerikkalainen varpuslintu. Sen esiintymisalue käsittää pääasiassa Amazonian alueen Kaakkois-Kolumbiasta Brasiliaan ja Pohjois-Boliviaan. Lajista tunnetaan kolme alalajia. Coenraad Jacob Temminck kuvaili lajin holotyypin Rio de Janeirosta vuonna 1822.


title: Käsikanuuna

text: Käsikanuuna on varhainen ampuma-ase. Ruutia käyttävien käsiaseiden historia alkoi 1200-luvun puolivälistä. Nämä ensimmäiset aseet olivat pronssista tai raudasta valettuja käsikanuunoita. Ne ladattiin ruudilla ja lyijykuulilla, ja laukaistiin hehkuvalla raudalla tai palavalla luntulla koskettamalla. Toisinaan laukaisun suoritti tämän varsinaisen ampujan avustaja.


title: Käsikanuuna

text: Näiden käsikanuunoiden käyttömahdollisuudet olivat hyvin rajalliset. Ne olivat epätarkkoja, hitaita ladata ja hankalia kuljettaa. Niihin saatettiin kiinnittää erilaisia tukia tarkkuuden parantamiseksi ja usein ne olikin kiinnitetty peitsiin.


title: Käsikanuuna

text: Käsikanuunoiden tehokas käyttöetäisyys oli korkeintaan muutamia kymmeniä metrejä. Räjähtäneistä aseista peräisin olevat sirpaleet todistavat myös sen, että niiden käyttö saattoi olla melkoinen turvallisuusriski.


title: Sigurd Vestad

text: Sigurd Vestad (31. heinäkuuta 1907 Trysil – 17. tammikuuta 2001 Trysil) oli norjalainen maastohiihtäjä.


title: Sigurd Vestad

text: Vestad osallistui talviolympialaisiin kerran: Lake Placidissa 1932 hän oli 50 kilometrillä viides. Vuoden 1935 MM-kilpailuissa Vestad oli 18 kilometrillä neljäs häviten pronssimitalistille 26 sekuntia.


title: Sigurd Vestad

text: Vuonna 1933 Vestad voitti Norjan mestaruuden 17 kilometrillä ja Holmenkollenin 50 kilometrin hiihdon harvinaisen suurella, yli kahdeksan minuutin erolla toiseksi tulleeseen. Samana vuonna hänet palkittiin kaikkien aikojen ensimmäisellä Aftenpostenin kultamitalilla (vuoden paras norjalainen urheilusuoritus).


title: Planimetri

text: Planimetri on pinta-alan määrittämiseen käytetty mittalaite. Planimetrissä on mittakärki, joka kuljetetaan mitattavan alueen ympäri sen reunaviivaa pitkin.


title: Planimetri

text: Tavallisin laitemalli on napaplanimetri eli polaariplanimetri. Sen osat ovat napa, napavarsi, mittapyörä, piirrosvarsi ja piirroskärki tai -luppi. Napa pysyy mitattaessa paikallaan kun kärki kulkee pitkin kuvion reunaviivaa. Mittarullan asteikolla oleva sen pyörimä määrä osoittaa tällöin alueen pinta-alan.


title: Planimetri

text: Muita laitteita ovat lineaariplanimetri, rullaplanimetri sekä tarkkuusplanimetri, jossa tarkkuus voi olla 2 ‰. Radiaaliplanimetrillä ei mitata pinta-alaa vaan napakoordinaatistossa piirretyn käyrän keskiordinaatta.


title: Caspar Oimoen

text: Caspar Aslaksen Oimoen (synt. Kasper Aslaksen Øimoen, 8. toukokuuta 1906 Etnedal, Norja – 28. heinäkuuta 1995 Portland, Oregon, Yhdysvallat) oli norjalaissyntyinen, Yhdysvaltoja edustanut mäkihyppääjä.


title: Caspar Oimoen

text: Vuonna 1923 Norjasta Yhdysvaltoihin muuttanut Oimoen osallistui kahdesti talviolympialaisiin. Lake Placidissa 1932 Oimoenin toinen hyppy oli kierroksen toiseksi pisin, ja lopullinen sijoitus viides. Garmisch-Partenkirchenissa 1936 Oimoen oli 13:s.


title: Caspar Oimoen

text: Oimoen voitti Yhdysvaltain mestaruuden kolmasti. Vuonna 1963 hänet hyväksyttiin Yhdysvaltain hiihtolajien hall of fameen.


title: Mohamed El Yamani

text: Mohamed El Yamani (, s. 1. tammikuuta 1982 Egypti) on egyptiläinen jalkapalloilija, pelipaikaltaan hyökkääjä.


title: Mohamed El Yamani

text: Yamani siirtyi belgialaiseen Standard Liègeen vuonna 1998. Hän vakuutti seurassa otteillaan ja oli hyvin lähellä siirtoa italialaiseen Juventukseen. Siirto kariutui kuitenkin, kun Yamani joutui vakaavaan auto-onnettomuuteen Kairossa. Yamani voitti Standard Liègessä pelatessaan kerran Belgian cupin. Yamani siirtyi lainasopimuksella KV Mecheleniin kauden 2003 alussa.


title: Mohamed El Yamani

text: Toukokuussa 2004 El Yamani palasi Egyptiin Zamalekiin. Hän pelasi tämän jälkeen Egyptin valioliigassa Ismaily SC:ssä ja Union Alexandriassa sekä kakkostason El Shamsissa. Hän kävi Veikkausliigassa pelaavan KuPSin testissä tammikuussa 2011, mutta ei saanut sopimusta.


title: Mohamed El Yamani

text: Yamani oli Egyptin juniorimaajoukkueen vakionimiä seuran voittaessa pronssia nuorten MM-kilpailuista 2001. Hän teki turnauksessa neljä maalia ja voitti hopean kengän. Yamani debytoi Egyptin maajoukkueessa marraskuussa 2002 Nigeriaa vastaan ja teki samassa ottelussa maalin. Hän on pelannut kaksi A-maaottelua.


title: Tomáš Tatar

text: Tomáš Tatar (s. 1. joulukuuta 1990 Ilava, Tšekkoslovakia) on slovakialainen jääkiekkoilija, joka pelaa NHL-joukkue Montreal Canadiensissa. Tatar on Detroit Red Wingsin 3. Kierroksen 60. Varaus . Pienehkön Tatarin vahvuudet ovat hyökkäyspelissä.


title: Tomáš Tatar

text: Tatar aloitti jääkiekon HK Dubnican joukkueessa. Hän siirtyi sieltä 17-vuotiaana kaudeksi 2007–2008 HK Dukla Trenčín A-nuoriin. Tatar voitti tehoilla 41+35=76 Slovakian A-nuorten runkosarjan piste- ja maalipörssin. Hän siirtyi kaudeksi 2008–2009 pelaamaan HKm Zvolenin joukkueeseen ja tulokaskausi Slovakian Extraliigassa toi 48 runkosarjaottelussa tehot 7+8=15.


title: Tomáš Tatar

text: Detroit Red Wings varasi Tatarin 60. pelaajana kesällä 2009. Hän oli varaustilaisuuden toisena varattu slovakialaispelaaja Richard Pánikin jälkeen. Tatarin varasi myös KHL-joukkue SKA Pietari ensimmäisellä kierroksella 15. pelaajana sekä OHL-joukkue Kitchener Rangers kuudentena pelaajana . Elokuussa 2010 Rangers kuitenkin kauppasi hänen oikeudet Plymouth Whalersille, mutta Tatar teki kolmivuotisen tulokassopimuksen Red Wingsin kanssa ja siirtyi jo ennen ensimmäistäkään OHL-ottelua AHL-joukkue Grand Rapids Griffinsiin syyskuussa. Hän pelasi siellä koko kauden ja teki 58 runkosarjaottelussa tehot 16+16=32.


title: Tomáš Tatar

text: Tatar teki NHL-debyyttinsä kaudella 2010–2011. Hän pelasi ensimmäisen NHL-ottelunsa 31. joulukuuta 2010 New York Islandersia vastaan ja teki debyytissään myös maalin Dwayne Rolosonin taakse. Yhteensä Tatar pelasi kauden aikana yhdeksän NHL-ottelua. AHL:n puolella hän teki 70 runkosarjaottelussa tehot 24+33=57, joilla Tatar oli Griffinsin toiseksi paras pistemies Ilari Filppulan jälkeen sekä Francis Parén kanssa joukkueen toiseksi paras maalintekijä Jamie Tardifin jälkeen.


title: Tomáš Tatar

text: Siirtotakarajalla helmikuussa 2018 Tatar siirtyi laajennusjoukkue Vegas Golden Knightsiin kolmea varausvuoroa vastaan.


title: Tomáš Tatar

text: Syyskuussa 2018 Tatar siirtyi Montreal Canadiensiin osana kauppaa, jossa Max Pacioretty siirtyi Vegasiin vaihdossa Tatariin, Nick Suzukiin ja toisen kierroksen varausvuoroon 2019.


title: Tomáš Tatar

text: Tatar pelasi alle 20-vuotiaiden MM-kilpailuissa vuosina 2009 ja 2010. Hän oli vuoden 2009 turnauksessa tehoilla 7+4=11 neljänneksi paras pistemies Venäjän Nikita Filatovin ja Yhdysvaltain Jordan Schroederin kanssa sekä kolmanneksi paras maalintekijä.


title: Tomáš Tatar

text: Tatar pelasi vuonna 2010 myös miesten MM-kilpailuissa 19-vuotiaana. Hän teki turnauksessa kaksi maalia. Vuoden 2012 MM-kilpailuissa Tatar voitti hopeaa.


title: Dylan Vox

text: Dylan Vox (s. ) on yhdysvaltalainen televisio- ja elokuvanäyttelijä. Dylan Vox on näytellyt muun muassa itseään reality-sarjassa Fight for Fame, Titanic II kapteeni Dwayne Stevenia sekä taiteilijanimellä Brad Benton homoeroottisissa elokuvissa. Dylan Vox on ollut yli 12 kertaa ehdolla GayVN Awards-palkinnon saajaksi sekä yli 15 kertaa Grabby Awards-palkinnon saajaksi. Vuosina 2004 ja 2005 Dylan Vox palkittiin parhaasta miessivuosasta GayVN Awardseissa.


title: Goran Stevanović

text: Goran Stevanović (, s. 27. marraskuuta 1966) on serbialainen jalkapallovalmentaja ja entinen keskikenttäpelaaja.


title: Goran Stevanović

text: Stevanović aloitti pelaajauransa 1983 FK Partizanissa. Hän edusti belgradilaisseuraa kahdeksan vuoden ajan ja pelasi seuran paidassa 151 liigaottelua. Läpimurtonsa seuran pelaavaan kokoonpanoon hän teki kaudella 1985–1986, jolloin seura voitti Jugoslavian mestaruuden. Stevanović kuului vakiokalustoon myös Partizanin uusiessa mestaruuden seuraavalla kaudella. Hän voitti Partizanin kanssa myös cup-mestaruuden 1989. Stevanović jätti Partizanin Jugoslavian hajoamissotien alkaessa 1991 ja siirtyi monen pelaajan tavoin Espanjaan. Hän edusti kaksi kautta CA Osasunaa, mutta jäätyään kaudella 1992–1993 vähälle peliajalle hän jätti seuran kesällä 1993.


title: Goran Stevanović

text: Stevanovićin ura jatkui Portugalissa, jossa hän edusti SC Farensea, Vitória Setúbalia, SC Campomaiorensea ja CF Uñiaoa. Portugalista Stevanović siirtyi Kreikkaan 1997, mutta peliaikaa ei enää juurikaan tullut. Hän pelasi Veriassa ja Panelefsiniakosissa, kunnes lopetti uransa 1999.


title: Goran Stevanović

text: Jugoslavian maajoukkueessa Stevanović pelasi yhden maaottelun vuonna 1985.Valmennusuransa Stevanović aloitti 2001 FK Čukarički Stankomissa. Hän valmensi myös FK Železnikiä kunnes siirtyi kesäkuussa 2003 Ilija Petkovićin apuvalmentajaksi Serbia ja Montenegron maajoukkueeseen. Kaksikko johdatti maan MM-kisoihin 2006, mutta tien katkettua jo lohkovaiheeseen Petković ryhmineen sai potkut.


title: Goran Stevanović

text: Joulukuussa 2007 Stevanovićista tuli Slaviša Jokanovićin apuvalmentaja FK Partizanissa. Kaksikko valmensi seuran Serbian kahteen perättäiseen Serbian mestaruuteen. Syyskuussa 2009 Jokanović sai potkut ja Stevanović nousi Partizanin peräsimeen. Hän jätti seuran yllättäen huhtikuussa 2010 Partizanin pudottua Serbian cupin välierissä FK Vojvodinalle. Liigassa Partizan oli vahvasti matkalla mestaruuteen, jonka se myöhemmin keväällä voittikin.


title: Goran Stevanović

text: Tammikuussa 2011 Stevanovićista tuli Ghanan maajoukkueen päävalmentaja. Ghana oli ollut ilman päävalmentajaa syyskuusta saakka. Stevanovićin johdolla Ghana eteni karsintalohkonsa voittajana ja ilman tappiota Afrikan mestaruuskisoihin 2012. Turnaukseen yhtenä voittajasuosikkina lähtenyt Ghana voitti alkulohkonsa tappiotta ja hävisi kisojen ensimmäisen ottelun vasta välierissä, kun Sambia yllätti Stevanovićin miehistön 1–0. Mitali jäi lopulta saamatta, kun Mali kaatoi joukkueen pronssiottelussa 2–0. Maaliskuussa 2012 Stevanović sai potkut tehtävästään.


title: Goran Stevanović

text: Kesäkuussa 2013 Stevanovićista tuli kreikkalaisseura Verian päävalmentaja. Pesti jäi hyvin lyhyeksi, sillä hän lähti seurasta elokuun lopussa kun liigaa oli pelattu vain kaksi kierrosta. Syyskuussa hän allekirjoitti kaksivuotisen sopimuksen kiinalaisen Qingdao Jonoonin kanssa. Seura putosi Stevanovićin johdolla Kiinan pääsarjatsa ja hän sai kauden jälkeen potkut.


title: Riian pörssi

text: Riian pörssi on ainut pörssi, joka operoi Riiassa Latviassa. Sen omistaa OMX, joka toimii operaattorina myös Helsingin ja Tukholman pörsseissä.


title: Riian pörssi

text: Pörssi perustettiin 1993, ja vuonna 2002 se yhdistyi Latvian Arvopaperikeskuksen kanssa. Samana vuonna konsernin osake-enemmistö myytiin HEXille. Seuraavana vuonna OM ja HEX yhdistyivät, ja OMHEX vaihtoi nimensä OMXiksi 2004.


title: Englannin talonpoikaiskapina

text: Englannin talonpoikaiskapina eli Wat Tylerin talonpoikaiskapina oli vuonna 1381 tapahtunut kapina, joka oli yksi keskiajan Euroopan lukuisista talonpoikaiskapinoista ja tärkeä Englannin historian tapahtuma. Kapina on Englannin historian äärimmäisin ja laajimmalle levinnyt kansannousu, ja sen lisäksi keskiajan parhaiten dokumentoitu yleinen kapina. Useat kapinan johtajat, kuten John Ball, Wat Tyler ja Jack Straw ovat yhä suosittuja hahmoja populaarikulttuurissa, vaikka heistä tiedetäänkin vain vähän.


title: Englannin talonpoikaiskapina

text: Myöhemmin kapina ollaan nähty ensimmäisenä askelena kohti maaorjuuden lakkauttamista Englannissa, vaikka kapina itsessään epäonnistui. Se lisäsi ylempien luokkien tietoisuutta sekä feodaalijärjestelmän uudistamisen tarpeesta että alempien luokkien kokemasta kurjuudesta, jonka orjuutta lähentelevät olosuhteet aiheuttivat.


title: Englannin talonpoikaiskapina

text: Kapinaa jouduttivat Rikhard II:n kovakouraiset yritykset panna voimaan kolmas keskiaikainen henkivero. Se oli alun perin asetettu vuonna 1377 rahoittamaan ulkomaan sotatoimia, jotka olivat jatkoa Edvard III:n aloittamalle satavuotiselle sodalle. Kolmannelle henkiverolle ei asetettu kiinteää taksaa (kuten vuonna 1377), eikä se edennyt minkään aikataulun mukaan (kuten vuonna 1379); sen sijaan osa köyhistä saattoi saada veronalennusta, vaikka toiset yhtä köyhät maksoivat täyden veron, mikä aiheutti valituksia epäoikeudenmukaisuudesta. Vero asetettiin kolmeen groatiin (keskiaikainen hopearaha; vastaa 12 pennyä eli yhtä šillinkiä), kun se vuonna 1377 oli vain yksi groat (neljä pennyä). Lapsikuningas Rikhard II, joka oli tuolloin vasta 14-vuotias, oli myös yksi kapinan syistä, sillä ryhmä epäsuosittuja miehiä johti hänen hallitustaan. Heihin kuuluivat Juhana Gent (sijaishallitsija), Simon Sudbury (lordikansleri ja Canterburyn arkkipiispa, joka oli korruptoituneeksi koetun kirkon keulakuva) ja Sir Robert Hales (valtion rahastonhoitaja, vastuussa henkiverosta). Heidät nähtiin korruptoituneina virkamiehinä, jotka yrittivät hyödyntää kuninkaan heikkoutta.


title: Englannin talonpoikaiskapina

text: Englannissa vuosina 1348–1350 riehunut musta surma oli suuresti heikentänyt työvoimaa, ja näin ollen hengissä selviytyneet työntekijät saattoivat vaatia korkeampia palkkoja ja lyhyempiä työaikoja. Jotkut vaativat vapautta. He saivat usein tahtonsa läpi, sillä kartanonherrat tarvitsivat epätoivoisesti ihmisiä viljelemään heidän maitaan ja hoitamaan heidän karjaansa. Sitten vuonna 1351 kuningas Edvard III kutsui parlamentin koolle hyväksymään työläisten säädöksen. Säädöksellä pyrittiin hillitsemään vaatimuksia paremmista työehdoista jäädyttämällä palkat ruttoa edeltävälle tasolle ja rajoittamalla työvoiman liikkuvuutta. Kuitenkin asetuksen todennäköinen vaikutus oli se, että kartanonherrojen palkkaamat työläiset vapautettiin verosta, kun taas käsityöläisillä että varakkaammilla talonpojilla palkollisena olevat joutuivat maksamaan sakon tai joutuivat jalkapuihin. Uuden lain voimaantulo suututti talonpoikia suuresti ja aiheutti toisen syyn kapinaan.


title: Englannin talonpoikaiskapina

text: Tapahtumat Essexin Fobbingin ja Brentwoodin kylissä olivat laukaiseva tekijä kansannousulle. 30. maaliskuuta 1381 John tai Thomas Bampton yritti kerätä henkiveroa Fobbingin kylän asukkailta. Paikallisen maanomistajan Thomas Bakerin johtamat kyläläiset eivät suostuneet antamaan Bamptonille mitään, ja hän joutui poistumaan kylästä tyhjin käsin. Court of Common Pleas -tuomioistuimen ylituomari Robert Belknap lähetettiin tutkimaan tapausta ja rankaisemaan syyllisiä. 2. kesäkuuta hänen kimppuunsa hyökättiin Brentwoodissa, mihin mennessä väkivaltainen tyytymättömyys oli levinnyt laajemmalle, ja Essexin ja Kentin kreivikunnat olivat täydessä kapinassa. Pian aseistautuneet kapinoitsijat etenivät Lontooseen.


title: Englannin talonpoikaiskapina

text: Kesäkuussa 1381 kentiläiset kapinalliset marssivat Wat Tylerin johdolla Lontooseen liittyäkseen essexiläisten osastoon. Kun kentiläiset saapuivat Lontoon Blackheathiin 12. kesäkuuta, lollardilainen luopiopappi John Ball piti saarnan, joka rohkaisi kapinallisia. Seuraavana päivänä saarnan innoittamat kapinalliset ylittivät kaupungin keskustaan vievän London Bridge -sillan. Sillä aikaa “Essexin miehet” olivat kokoontuneet Jack Straw'n johdolla Great Baddow'hin ja marssineet Lontooseen, jossa he saapuivat Stepneyyn. Täysimittaisen kahakan sijaan vain tiettyihin kiinteistöihin hyökättiin systemaattisesti, joista monet liittyivät Juhana Gentiin tai Johanniittain ritarikuntaan. Kesäkuun 14. päivänä kapinallisten sanotaan tavanneen itsensä nuoren kuninkaan ja esittäneen hänelle Wallingfordin Rikhardin johtamana sarjan vaatimuksia, joihin kuului muun muassa joidenkin epäsuosittujen ministerien erottaminen ja maaorjuuden lakkauttaminen. Yksi talonpoikien kiehtovimmista vaatimuksista oli se, että “kuningaskunnassa ei pitäisi olla muuta lakia kuin Winchesterin laki”. Se saattaa viitata Winchesterin säädöskokoelman (1251) säädöksiin, joskin sen toisinaan katsotaan viittaavan kuningas Alfred Suuren oikeudenmukaisempiin aikoihin, jolloin Winchester oli Englannin pääkaupunki.


title: Englannin talonpoikaiskapina

text: Samaan aikaan joukko kapinallisia valtasi Lontoon Towerin äkkirynnäköllä, ja teloitti oikopäätä siellä piileskelevät, mukaan lukien lordikanslerin Sudburyn, Canterburyn arkkipiispan, valtion rahastonhoitajan Robert Halesin, Englannin Johanniittain ritarikunnan suurmestarin. Juhana Gentin Savoyn palatsi oli yksi kapinallisten Lontoossa tuhoamista rakennuksista.


title: Englannin talonpoikaiskapina

text: Seuraavana päivänä Smithfieldissä järjestettiin lisäneuvottelut kuninkaan kanssa, mutta tällä kertaa tapaaminen ei mennyt suunnitelmien mukaan. Kuninkaan kronikoitsijoiden mukaan Tyler käyttäytyi erittäin riidanhaluisesti, laskeutui hevosensa selästä ja vaati juotavaa erittäin töykeästi. Seurauksena olleessa väittelyssä Tyler (muka) veti esiin tikarinsa, ja William Walworth, Lontoon ylipormestari, paljasti miekkansa ja hyökkäsi Tylerin kimppuun, haavoittaen häntä kuolettavasti niskaan. Sir John Cavendish, yksi kuninkaan ritareista, veti esiin miekkansa, ja lävisti sillä Tylerin mahan, tappaen hänet lähes välittömästi. Nähdessään hänet kuninkaan saattueen ympäröimänä kapinallisarmeija oli kuohuksissa, mutta kuningas Rikhard tarttui tilaisuuteen, ratsasti esiin ja huusi: “Teillä ei ole muuta johtajaa kuin minä”, lause jonka hän jätti tarkoituksella monitulkintaiseksi tilanteen laukaisemiseksi. Hän lupasi kapinallisille kaiken olevan hyvin, että Tyler oli lyöty ritariksi, ja että heidän vaatimuksiinsa suostuttaisiin — mutta kapinallisten tuli mennä St John's Fieldsin pelloille, jossa Wat Tyler tapaisi heidät. Kapinalliset suostuivat tähän, mutta kuningas rikkoi lupauksensa. Ylimykset järjestäytyivät nopeasti uudelleen pikaisesti kootun, 7000-miehisen miliisijoukon avulla, ja suurin osa kapinallisjohtajista otettiin kiinni ja teloitettiin, mukaan luettuna John Ball ja Jack Straw, joka mestattiin. Kapinan epäonnistuttua kuninkaan myönnytykset kumottiin, ja kapinoinnissa mukana olleet kiiruhtivat sanomaan itsensä irti tapahtumista.


title: Englannin talonpoikaiskapina

text: Vaikka tärkeimmät asiat tapahtuivat pääkaupungissa, väkivaltaisuuksia esiintyi ympäri maata, eritoten East Angliassa.


title: Englannin talonpoikaiskapina

text: Kapinan alettua 14. heinäkuuta se levisi pian Norfolkin kreivikuntaan. Siellä kapinalliset nujerrettiin Norwichin piispa Henry le Despenserin johdolla North Walshamin taistelussa kesäkuun 25. tai 26. päivä, kun kapinan paikallinen johtaja Geoffrey Litster otettiin kiinni ja teloitettiin.


title: Englannin talonpoikaiskapina

text: Nykyisestä nimestään huolimatta talonpoikaiskapinaan osallistuminen ei rajoittunut pelkästään maaorjiin tai edes alempiin luokkiin. Talonpojat saivat apua ylimystön jäseniltä, esimerkkinä William Tonge, merkittävä raatimies, joka avasi Lontoon kaupunginportit kapinallisille kesäkuun 12. päivän vastaisena yönä.


title: Englannin talonpoikaiskapina

text: Vaikka kapina ei onnistunutkaan tavoitteessaan, se näytti aatelisille että talonpojat olivat tyytymättömiä ja kykeneviä aiheuttamaan tuhoa. Pitemmällä aikavälillä katsottuna kapina auttoi radikaalin perinteen muodostumisessa brittiläisessä politiikassa. Kapinan jälkeen henkiveroa ei enää kerätty, joskin Englannin hallitukset jatkoivat samankaltaisten verojen keräämistä 1600-luvulle asti. 600 vuotta myöhemmin voimaan tullut tasasummavero tunnettiin yleisesti henkiverona, etenkin sen vastustajien keskuudessa.


title: Nylund

text: Nylund on sukunimi. Tunnettuja nimen kantajia ovat:


title: Nyholm

text: Nyholm on muun muassa seuraavien henkilöiden sukunimi:


title: Puistotundra

text: Puistotundra eli metsätundra on tundraa muistuttava kasvillisuustyyppi, jossa kasvaa tundramaista matalaa kasvillisuutta ja puita siellä täällä. Puistotundralla kasvaa runsaasti alpiinisen tyyppistä ruohokasvillisuutta ja muuta matalaa ruohoa. Puistotundra on siten "tavallista" ruohoa, sammalta ja jäkälää kasvavaa tundraa runsaskasvuisempi.


title: Puistotundra

text: Se oli yleinen kasvillisuustyyppi jääkaudella. Metsätundraa pidetään vain osin arktisena eli hemiarktisena. Suomessa puisto- tai metsätundraa vastaa lähinnä hemioroarktinen vyöhyke, jossa kasvaa harvakseltaan tunturikoivua ja vaivaiskoivua.


title: Maakies

text: Maakies on yhdysvaltalainen Tony Millionairen luoma strippisarjakuva. Sarja on ilmestynyt vuodesta 1994 vaihtoehtolehdissä.


title: Robert Hermanson

text: Robert Fredrik Hermanson (2. helmikuuta 1846 Oulu – 10. joulukuuta 1928 Helsinki) oli suomalainen oikeusoppinut. Hänet nimitettiin Keisarillisen Aleksanterin yliopiston valtio-oikeuden professoriksi 1884 Leo Mechelinin siirryttyä senaattiin. Autonomian ajan lopulla hän puolusti Suomen perustuslaillista erityisasemaa Venäjän valtakunnassa valtiosääntöopillisilla argumenteilla, ja julkaisi ahkerasti kirjoituksia aiheesta. Oikeustieteilijänä hän kannatti myös lakipositivismia. Hermanson oli useasti valtiopäivillä pappissäädyn edustajana ja johti 1899 lakivaliokuntaa ja 1905–1906 perustuslakivaliokuntaa. Hän oli myös jäsenenä useissa maan oikeudellista asemaa käsitelleissä komiteoissa, ja hänen uransa huipennukseksi muodostui eduskuntauudistuksen suunnitelleen komitean johtaminen 1905–1906. Hermanson itse tosin vastusti komiteassa eduskunnan yksikamarisuutta sekä naisten äänioikeutta, josta hän ainoana jäsenenä myös jätti vastalauseen komitean mietintöön. Hän jatkoi alansa arvostetuimpiin kuuluvana asiantuntijana vielä itsenäisessäkin Suomessa.


title: Richard Pánik

text: Richard Pánik (s. 7. helmikuuta 1991 Martin, Tšekkoslovakia) on slovakialainen jääkiekkoilija, joka pelaa NHL-seura Chicago Blackhawksin organisaatiossa. Hänen vahvuuksiinsa kuuluvat pelintekeminen ja pelikäsitys. Pánikin heikkouksiin kuuluu puolustuspelaaminen, eikä hän hyödynnä isoa kokoaan tarpeeksi. Tampa Bay Lightning varasi Pánikin toisella kierroksella 52. pelaajana . Hänet on varannut myös KHL-joukkue Avtomobilist Jekaterinburg 69. pelaajana vuonna .


title: Richard Pánik

text: Pánik on MHC Martinin kasvatti, mutta hän siirtyi jo 15-vuotiaana Tšekkiin ja HC Oceláři Třinecin joukkueeseen kaudeksi 2006–2007. Seuraavalla kaudella 2007–2008 Pánik teki Třinecin A-nuorissa 39 ottelussa tehot 35+27=62 ja sijoittui runkosarjan pistepörssissä toiseksi HC Kladnon Jakub Valskýn jälkeen. Pánik teki samalla kaudella myös debyyttinsä Tšekin Extraliigassa, jossa hän pelasi kuusi ottelua ilman tehopisteitä. Kaudella 2008–2009 Pánik pelasi Extraliigassa 15 runkosarjaottelua tehoin 1+1=2 sekä neljä playoff-ottelua ilman tehopisteitä. Hän pelasi miesten pelejä myös kolmen ottelun verran 1. Národní Hokejová Ligaa HC Havířov Panthersin joukkueessa. Třinecin A-nuorissa Pánik teki 16 ottelussa tehot 10+9=19. Hänen kauttaan lyhensi loukkaantumiset.


title: Richard Pánik

text: Tampa Bay Lightning varasi Pánikin toisella kierroksella 52. pelaajana . Hän oli varaustilaisuuden korkein slovakialaisvaraus. Vuotta aiemmin OHL-joukkue Windsor Spitfires varasi Pánikin kymmenentenä . Pánik siirtyi joukkueeseen kesäkuussa 2009. Tammikuussa 2010 hän siirtyi isossa kaupassa Belleville Bullsiin, jonne Pánikin lisäksi menivät myös Austen Brassard, Steve Gleeson, Paul Bezzo, toisen kierroksen varaus vuodelle 2012, kolmannen kierroksen varaus vuodelle 2010 sekä seitsemännen kierroksen varaus vuodelle 2012. Vaihdossa Spitfires sai Philipp Grubauerin, Marc Cantinin ja Stephen Johnsonin. Pánik teki kauden 2009–2010 aikana yhteensä 60 runkosarjaottelussa tehot 21+20=41. Hän kävi maaliskuussa 2010 pelaamassa kevätsopimuksella Lightningin farmijoukkue Norfolk Admiralsissa, AHL:ssä viiden ottelun verran. Pánik teki niissä yhden syöttöpisteen.


title: Richard Pánik

text: Pánik siirtyi myös vuoden 2010 harjoitusleirin jälkeen Lightningista OHL:ään. Hänet kaupattiin joulukuussa kolmanteen OHL-seuraansa Guelph Stormiin. Kaupassa joukkue sai myös toisen kierroksen varausvuoron kesälle 2012. Vaihdossa Bulls sai Carter Sandlakin ja toisen kierroksen varausvuoron kesällä 2011. Kaudeksi 2011–2012 Pánik siirtyi Tampa Bay Lightningin organisaatioon. Hän pelasi koko kauden farmijoukkue Norfolk Admiralsissa, jossa Pánik voitti kauden päätteeksi Calder Cupin. Kaudella 2012–2013 Lightningin farmijoukkueeksi vaihtui Syracuse Crunch.


title: Richard Pánik

text: Pánik pelasi alle 20-vuotiaiden MM-kilpailuissa kolmesti vuosina 2009, 2010 ja 2011. Hän oli vuoden 2010 turnauksessa tehoilla 6+2=8 Slovakian paras pistemies ja koko turnauksen maalipörssin kolmas viiden muun pelaajan kanssa. Vuoden 2011 turnauksessa Pánik toimi Slovakian kapteenina. Hän sijoittui maalipörssissä toiseksi Kanadan Brayden Schennin jälkeen ja jakoi turnauksen pistepörssin viidennen sijan neljän muun pelaajan kanssa. Pánik valittiin myös Slovakian top-3-pelaajaksi.


title: Richard Pánik

text: Vuosina 2007 ja 2008 Pánik pelasi alle 18-vuotiaiden MM-kilpailuissa. Vuoden 2008 turnauksessa hän jakoi tehoilla 4+6=10 pistepörssin kolmannen sijan Kanadan Jordan Eberlen kanssa. Pánik valittiin tuolloin myös Slovakian top-3-pelaajaksi.


title: Richard Pánik

text: Pánik edusti Slovakiaa myös miesten MM-kilpailuissa vuonna 2010 19-vuotiaana. Hän oli joukkueen nuorin pelaaja ja hänen +/–-lukemansa +3 oli Slovakian paras.


title: Polskie Koleje Państwowe

text: Polskie Koleje Państwowe SA (PKP SA) eli Puolan valtionrautatiet on Puolan kansallinen rautatieyhtiö. PKP SA on itse asiassa PKP Group -nimisen yritysryppään emoyhtiö. Yritysrakenne muodostettiin 2001 laajemman, miltei samannimisen Puolan valtion rautatieyhtiön pohjalta; muutoksessa toteutettiin Euroopan unionin direktiivien vaatima ratahallinnon ja rautatieoperaattorin erottaminen toisistaan.


title: Polskie Koleje Państwowe

text: PKP Groupin kotipaikka on Varsova. Yhtiörypäs on Puolan merkittävimpiä työnantajia (noin 125 tuhatta työntekijää 2007) ja samalla Euroopan 4. suurin rautatieyhtiö.


title: Polskie Koleje Państwowe

text: Emoyhtiö PKP SA:n alaisuudessa PKP Groupissa toimivat seuraavat yhtiöt:


title: Polskie Koleje Państwowe

text: PKP Groupin osa, PKP Polskie Linie Kolejowe, vastaa muun muassa rautatieverkon ja rautatieasemien kunnosta. Tärkeimpään A-kategoriaan (yli 2 miljoonaa matkustajaa vuodessa) kuuluvat rautatieasemat:Puolan valtionrautatiet toimii kansainvälisessä liikenteessä yhteistyössä naapurimaiden kanssa. Keski-Euroopassa raideleveys on yhteensopiva (1435 mm), mutta Saksaan mentäessä sähköistetyn radan käyttöjännite poikkeaa – uusimmat veturityypit ovat kuitenkin yhteensopivia molempien järjestelmien kanssa eikä aikaisemmin välttämättömiä vaihtoja rajalla enää tarvita. Venäjän Kaliningradiin, Liettuaan, Valko-Venäjälle tai Ukrainaan liikuttaessa telejä ja vetureita joudutaan tyypillisesti vaihtamaan näiden maiden tsaarin ajan Venäjältä periytyvän raideleveyden (1520 mm) takia. Osa naapurimaiden rautatieyhtiöistä operoi Puolaan tai Puolan läpi kulkevia junia:


title: Hartlepool United FC

text: Hartlepool United Football Club on jalkapalloseura Hartlepoolin kaupungista Pohjois-Englannista. Joukkue pelaa kaudella 2018–2019 National Leaguessa, viidenneksi korkeimmalla sarjatasolla.


title: Hartlepool United FC

text: West Hartlepool Amateur Football Club perustettiin 1881 ja West Hartlepool FC oli yksi County Durhamin kreivikunnan jalkapalloliiton Durham FA:n perustajajäsenistä. 1886 Länsi-Hartlepoolin rugbyjoukkue osti maata rautatieyhtiöltä, jolle rakennutti Victoria Groundin (nyk. Victoria Park), seuran nykyisen kotistadionin. 1889 seura siirtyi pelaamaan Pohjois-Englannissa pelattavaan Northern Leagueen ja 1905 seura voitti FA Amateur Cupin. Toukokuussa 1908 rugbyjoukkue jouduttiin lopettamaan taloudellisten ongelmien takia, mutta kesäkuussa 1908 perustettiin uusi seura The Hartlepools United Football Athletic Company Limited eli nykyinen Hartlepool United FC, joka oli amatöörijoukkue, kun West Hartlepool oli ammattilaisjoukkue. Uusi seura pelasi ensimmäisen ottelunsa syyskuussa Newcastle Unitedia vastaan ja Hartlepool voitti ottelun 6–0. 1909 joukkue siirtyi pelaamaan North-Eastern Leagueen, mutta 1910 amatööriseura yhdistyi ammattilaiseuran kanssa, joskin hallinnot pysyivät erikseen. 1918 seura siirtyi pelaamaan Northern Victory Leagueen, jossa pelasi mm. Newcastle United, Sunderland ja Middlesbrough. Myöhemmin Hartlepool United pääsi pelaamaan ammattilaissarjaan, jossa pelasi ensimmäisen pelin elokuussa 1921 Wrexhamia vastaan.


title: Hartlepool United FC

text: Elokuun lopulla 1946 Hartlepool pelasi ensimmäisen ottelun maailmansodan jälkeen vastustajanaan Barrow. Joukkue oli siirtynyt uusiin peliasuihin, sini-valkoraidalliseen paitaan ja mustiin sortseihin. 1952 seura pääsi FA Cupin kolmannelle kierrokselle, häviten kuitenkin pääsarjan Burnleylle. 1956 Hartlepool hävisi FA Cupin kolmannella kierroksella Chelsealle yli 16 000 katsojan edessä. 1957 Hartlepool hävisi FA Cupin kolmannella kierroksella Manchester Unitedille 4–3. 1957 Hartlepool sijoittui 3. divisioonan toiseksi, mutta ei noussut sarjatasoa ylemmäs. 1959 Hartlepool putosi 4. divisioonaan. Lokakuussa 1965 joukkueen valmentajaksi tuli Brian Clough, jonka valmennusaikana Harlepoolilla oli sen historiansa parhaimpia joukkueita. 1968 seura nousi sarjatasoa ylemmäs, mutta putosi heti seuraavalla kaudella takaisin 4. divisioonaan.


title: Hartlepool United FC

text: Kaudella 1974–75 Hartlepool pääsi liigacupissa neljännelle kierrokselle, jossa hävisi Aston Villalle uusinassa 6–1. 1977 Hartlepool United vaihtoi nimensä nykyiseen Hartpool United FC:hen ja 1978 Hartlepool putosi FA Cupin neljännellä kierroksella Ipswichille. 1991 Hartlepool nousi 3. divisioonaan. 1992-93 Hartlepool putosi FA Cupissa neljännellä kierroksella Sheffield Unitedin voitettua 1–0.


title: Hartlepool United FC

text: 1997 Increased Oil Recovery Ltd osti seuran ja uusi omistaja sai tuotua Norjan maajoukkuepelaaja Jan Ove Pedersenin joukkueeseen. Lokakuussa 1999 joukkue sai maskotin, H'Angus the monkeyn. 2002 joukkue eteni kolmannen kerran peräkkäin 2. divisioonan pudotuspeleihin, mutta kärsi tappion rangaistuspotkukilpailussa Cheltenhamille. 2003 seura nousi 2. divisioonaan ja 2004 seura eteni FA Cupin kolmannelle kierrokselle. 2004 Hartlepool sijoittui liigassa kuudenneksi, mutta putosi mestaruussarjan pudotuspeleistä. 2005 Hartlepool hävisi Sheffield Wednesdaylle mestaruussarjan pudotuspeleissä ja kauden 2006 päätteeksi Hartlepool putosi kakkosliigaan. Hartlepool kuitenkin nousi heti seuraavalla kaudella takaisin ykkösliigaan sijouttuen kakkosliigassa toiseksi, jonka jälkeen Hartlepool pelasikin ykkösliigassa aina kevääseen 2013 saakka.


title: Hartlepool United FC

text: Joukkueen entisiä tunnettuja pelaajia:


title: Hartlepool United FC

text: Joukkueen kotistadion on Victoria Park, joka on avattu 1886. Stadionin osui saksalaisten ilmapommitus ensimmäisen maailmansodan aikana, mikä tuhosi pääkatsomoa. Kesäkuussa 1948 stadionille rakennettiin uudet katokset, jonka tarkoituksena oli nostaa katsojakapasiteetti kymmeneentuhanteen. 1985 stadionin puisia katsomoita vaihdettiin tulenkestävämpiin ja 1995 stadionille rakennettiin uusi itäkatsomo. Kesäkuussa 2001 stadionin kenttä korjattiin ja siihen rakennettiin kastelujärjestelmä. Uudistus maksoi 100 000 £; samoihin aikoihin stadionille tehtiin vajaan kahden miljoonan punnan edestä parannuksia mm. WC-tiloihin ja ravintoloihin.


title: Hartlepool United FC

text: Stadionin kapasiteetti on 7 784 ja se sijaitsee Hartlepoolin keskustassa. Stadion on jaettu neljään katsomoon, joista kaikki ovat katettuja ja kolmessa on istumapaikat.


title: Hartlepool United FC

text: Hartpool Unitedin kannattajista käytetään nimitystä "poolies" ja heillä on oma yhdistys Hartlepool United FC Supporters Association (HUFCSA), jonka puheenjohtajana toimii Noel Brown. Kannattajayhdistyksellä on myös oma klubi, the Corner Flag, joka sijaitsee aivan kotistadionin vieressä. Kannattajille on varattu kolme katsomoa neljästä


title: 3D-TV

text: 3D-TV oli Suomen ensimmäiseksi ainoastaan kolmiulotteista ohjelmaa lähettäväksi aiottu ilmaisjakelukanava. 3D-TV esitti testilähetyksiä helmi-maaliskuussa 2011 osassa maata, antennitalouksissa kanavapaikalla 13. Varsinaiset lähetykset kanavan olisi pitänyt aloittaa syksyllä 2011. 3D-TV:n ohjelmisto koostui testilähetyksissä elokuvista, urheilusta, uutisista, dokumenteista ja lastenohjelmista sekä PC- ja konsolipelimaailmasta.


title: 3D-TV

text: Sittemmin First 3D-TV on siirtynyt kehittämaan teknologiaa, joka mahdollistaisi laadukkaan 3D-kuvan lähettämisen ja vastaanoton antenni-, satelliitti- ja kaapeliverkoissa.


title: 3D-TV

text: 3D-TV:n tekniikaksi oli valittu ColorCode-3D, jonka katsomiseen riittää kaksiväriset ColorCode-3D -lasit. ColorCode-tekniikassa vasemmalla silmällä katsotaan oranssinkeltaisen (amber) ja oikealla sinisen filtterin läpi. Tuloksena on lähes normaalinvärinen kolmiulotteinen kuva


title: Anne Karjalainen

text: Anne Karjalainen (o.s. Nykänen, s. 24. heinäkuuta 1970 Kaarlelassa) on keravalainen kaupunginvaltuutettu vuodesta 1993 ja kaupunginhallituksen 1. varapuheenjohtaja. Hän on sosialidemokraattisen puolueen jäsen ja Uudenmaan sosiaalidemokraatit ry:n varapuheenjohtaja. Hän on koulutukseltaan filosofian maisteri ja valmistunut Helsingin yliopistosta matemaattis-luonnontieteellisestä tiedekunnasta vuonna 1996. Hän on ollut eduskuntavaaliehdokkaana Uudenmaan vaalipiirissä vuonna 2007, mutta ei tullut valituksi.


title: Anne Karjalainen

text: Vuonna 2009 Anne Karjalainen valittiin Euroopan Unionin Alueiden komiteaan ja hänet valittiin jatkamaan Alueiden komiteassa vuosille 2010-2014. Hän kuuluu komitean Talous- ja sosiaalivaliokuntaan, ECOS ja Alueellinen yhteenkuuluvuus valiokuntaan, COTER. Hän kuuluu EU Alueiden komitean sosialidemokraattiseen PES-ryhmään.


title: Anne Karjalainen

text: Kotisivut


title: Devilyn

text: Devilyn oli puolalainen death metal -yhtye, joka oli toiminnassa vuodet 1992–2007 Tarnówissa, Puolassa. Kappaleiden sanoitukset käsittelevät pimeyttä ja kuolemaa.Entiset jäsenet


title: Kiryl Hatavets

text: Kiryl Valerjevitš Hatavets (, ; s. 25. kesäkuuta 1991 Minsk, Valko-Venäjän SNT, Neuvostoliitto) on valkovenäläinen jääkiekkopuolustaja, joka pelaa KHL:n valkovenäläisjoukkue Dinamo Minskissä. Eliteprospects.com -sivuston Matias Strozykin mukaan hän on hyökkäävä puolustaja, joka luistelee, pelaa kiekollisena ja laukoo hyvin. Hatavetsilla on kuitenkin kehitettävää fysiikassa.


title: Kiryl Hatavets

text: Hatavets on Junost Minskin kasvatti. Hän debytoi miesten peleissä 16-vuotiaana pelattua kauden 2007–2008 Valko-Venäjän toiseksi korkeimmalla sarjatasolla Vyšeišaja ligan Junior Minskissä. WHL-joukkue Brandon Wheat Kings varasi Hatavetsin 39. pelaajana , mutta Hatavets ei kuitenkaan koskaan siirtynyt CHL:ään. Hän siirtyi kuitenkin Pohjois-Amerikkaan ja pelasi vuodet 2008–2010 Shattuck St. Mary'sin lukiojoukkueessa.


title: Kiryl Hatavets

text: Tampa Bay Lightning varasi Hatavetsin seitsemännellä kierroksella 183. pelaajana . hänet varasi myös KHL-joukkue Dinamo Minsk ensimmäisellä kierroksella 18. pelaajana. Hatavets kävi vuodet 2010–2014 Cornellin yliopistoa. NHL-kauden 2012–2013 siirtotakarajalla, huhtikuussa 2013 Lightning kauppasi hänen pelaajaoikeutensa Chicago Blackhawksiin, josta vaihtokaupassa toiseen suuntaan siirtyi Philippe Paradis. Hatavets ei lopulta tehnyt NHL-sopimusta ja siirtyi viimeisen yliopistokautensa 2013–2014 päätteeksi, huhtikuussa 2014 vapaana agenttina amatööritry-out -sopimuksella AHL-joukkue Milwaukee Admiralsin paitaan. Hän pelasi siellä yhden ottelun.


title: Kiryl Hatavets

text: Heinäkuussa 2014 Hatavets teki vuoden mittaisen AHL-sopimuksen Rockford IceHogsin kanssa. Hän pelasi suurimman osan kaudesta 2014–2015 kuitenkin ECHL-joukkue Indy Fuelin paidassa ja pelejä IceHogsissa kertyi 12 runkosarja- ja kahdeksan playoff-ottelun verran. Kesäkuussa 2015 Hatavets teki vuoden mittaisen jatkosopimuksen joukkueen kanssa. Hän nousi kaudella 2015–2016 joukkueen varakapteeniksi. Hatavets pelasi koko kauden AHL:ssä.


title: Kiryl Hatavets

text: Kaudeksi 2016–2017 Hatavets palasi kotimaahansa ja siirtyi vuoden mittaisella sopimuksella Dinamo Minskin KHL-joukkueeseen.


title: Kiryl Hatavets

text: Hatavets pelasi MM-kilpailuissa vuosina 2010, 2011, 2014 ja 2016. Hän debytoi ensimmäisessä turnauksessa vain 18-vuotiaana. Vuosina 2010 ja 2011 hän pelasi alle 20-vuotiaiden I-divisioonan MM-kilpailuissa ja voitti molemmista turnauksista lohkohopeaa. Jälkimmäisessä turnauksessa Hatavets toimi Valko-Venäjän varakapteenina.


title: Kiryl Hatavets

text: Hatavets pelasi myös alle 18-vuotiaiden MM-kilpailuissa vuosina 2008 ja 2009, joista jälkimmäinen turnaus eteni I-divisioonassa. Turnaus päättyi A-lohkon kultaan ja taas Valko-Venäjän nousuun A-sarjaan.


title: Kiryl Hatavets

text: Hatavetsin pikkuveli Grigori pelaa Shattuck St. Mary'sin joukkueessa.


title: Platonin poliittinen filosofia

text: Platonin poliittinen filosofia perustui Sokrateen ajatteluun, jossa keskeisin kysymys oli kysymys hyvästä elämästä. Politiikkaan sovellettuna seurasi kysymys, millainen valtio mahdollistaa hyvän elämän. Platon käsitteli näitä aiheita useissa dialogeissaan. Hänet voidaan nähdä koko länsimaisen poliittisen filosofian perustajana. Samalla hän katsoi, että poliittinen filosofia liittyy kiinteästi muuhun filosofiaan, kuten etiikkaan, metafysiikkaan ja tietoteoriaan.


title: Platonin poliittinen filosofia

text: Platon käsittelee poliittisia teemoja, kuten ihannevaltiota ja ihanteellista hallintoa, useissa dialogeissaan. Laajimmin aihetta käsittelevät "Valtio", "Lait" ja "Valtiomies". Näiden lisäksi poliittisia ovat erityisesti dialogit "Minos", "Epinomis" ja "Kritias". Eettisen ulottuvuuden kautta poliittisen ajattelun voidaan kuitenkin nähdä olevan osana kaikkia Platonin teoksia.


title: Platonin poliittinen filosofia

text: Keskeinen ongelma Platonin filosofian suhteen on niin kutsuttu sokraattinen ongelma, eli Sokrateen ja Platonin ajattelujen erottaminen toisistaan. Platonin poliittisen filosofian suhteen ongelma ei ole aivan yhtä suuri: "Valtion" ajatuksia pidetään usein monia muita ajatuksia selkeämmin juuri Platonin omina; "Laeissa" Sokrates ei esiinny lainkaan; ja "Valtiomiehessä" Sokrates esiintyy vain dialogin alussa.


title: Platonin poliittinen filosofia

text: Platonin varhais- ja myöhäisvaiheen ajattelussa voidaan kuitenkin nähdä tietty ristiriita; "Valtio", joka kuuluu hänen keskikauden tuotantoonsa, esittää hyvin erilaisen valtion kuin "Lait", joka on hänen viimeinen teoksensa. Kussakin dialogissa Platon perustaa ajatuksensa metafyysisiin, tietoteoreettisiin ja psykologisiin ajatuksiin. Nämä kuitenkin muuttuvat dialogista toiseen.


title: Platonin poliittinen filosofia

text: Platonin filosofian keskeinen piirre oli pyrkimys määritelmien muodostamiseen eri asioille. Myös oikean poliittisen järjestyksen löytämisessä oli kyse samasta asiasta; tällaista tärkeää asiaa ei voitu jättää pelkästään yleisen mielipiteen varaan. Näin käsitteiden selventäminen ja erilaisten käsitysten arvioiminen ovat myös Platonin poliittisessa filosofiassa merkittäviä esiaskelia, ja niitä seuraa ihanteellisen poliittisen järjestelmän hahmottelu. Tämä järjestys ilmenee erityisesti "Valtion" rakenteessa.


title: Platonin poliittinen filosofia

text: "Valtion" keskeinen kysymys on eettinen: se käsittelee ennen kaikkea oikeudenmukaisuutta ja sen suhdetta onnellisuuteen (eudaimonia). Samalla se käsittelee sitä, millainen valtio on kaikkein oikeudenmukaisin ja mahdollistaa onnellisuuden. Platonin Sokrates hahmottelee ihannevaltion, jonka hyve vertautuu yksittäisen ihmisen hyveeseen. Tämän perusteella hän esittää väitteitä siitä, kuinka hyvä ja huono valtio ovat järjestetyt. Samalla Sokrates esittää, että on aina parempi toimia oikeudenmukaisesti kuin epäoikeudenmukaisesti. "Valtio" käsittelee myös paljon muita kuin poliittisen filosofian ja etiikan alan kysymyksiä. Samalla kun kysymys kuuluu, kuinka tieto voisi valtiossa hallita, käsitellään laajasti muun muassa tiedon olemusta.


title: Platonin poliittinen filosofia

text: "Valtiomies" pyrkii muodostamaan ”valtiomiehen” määritelmän, vastakohtanaan ”sofisti” ja ”filosofi”. Platonin mukaan hallitseminen vaati tietynlaista tietoa, ja valtiomies oli se henkilö, jolla tällainen tieto oli. Tieto koski sitä, kuinka hallitaan oikeudenmukaisesti ja hyvin. Platonin mukaan tällaisen tiedon tulee johtaa politiikkaa. Sofistit sen sijaan ainoastaan antoivat sen kuvan, että heillä oli tällaista tietoa.


title: Platonin poliittinen filosofia

text: "Lait" on Platonin viimeinen teos. Siinä hän hahmottelee Magnesia-nimisen ihannevaltion poliittisen järjestelmän ja lait. Samalla se käsittelee poliittisen filosofian, etiikan ja teologian keskeisiä kysymyksiä. Dialogi käyttää ateenalaisia ja spartalaisia lakeja taustana lakien valinnalle. Samalla "Lait" käsittelee muun muassa jumalallista lakia ja luonnollista lakia sekä luonnonoikeutta; järjen merkitystä lainsäätämisessä; filosofian, uskonnon ja politiikan välisiä suhteita; sekä liikunnan, musiikin ja tanssin roolia kasvatuksessa. Teos on kuitenkin usein jäänyt "Valtion" varjoon. "Lakien" voidaan nähdä ennakoivan Aristoteleen poliittista filosofiaa ja myöhempää oikeusfilosofiaa.


title: Platonin poliittinen filosofia

text: "Valtion" ydin voidaan nähdä siinä, että se pyrkii osoittamaan, että sekä valtion että sielun terveydelle on oleellista, että kummankin hallitseva osa perustaa toimintansa järkeen ja tietoon. "Valtiomies" pyrkii hahmottelemaan, millaista tämä hallitsemisessa käytettävä tieto olisi. "Lait" puolestaan pyrkii osoittamaan, kuinka tämä tieto voidaan saattaa osaksi valtion itsensä rakennetta. "Valtiota" ja "Lakeja" on Platonin muita dialogeja pidemmän pituutensakin vuoksi pidetty usein Platonin poliittisen filosofian pääesityksinä; "Valtiomies" puolestaan on lyhyempi ja abstraktimpi, mutta sen merkitys on siinä, että se tutkii niitä filosofisia, erityisesti tietoteoreettisia, perusteita, joiden päälle "Valtio" ja "Lait" rakentuvat.


title: Platonin poliittinen filosofia

text: Koska sekä "Valtio" että "Lait" esittävät hahmotelman ihannevaltiosta, voidaan kysyä, mikä niiden välinen suhde on. Usein on ajateltu, että "Valtio" esittää, millainen ihanteellinen valtio parhaimmillaan olisi, kun taas "Lait" esittää sen, millainen valtio olisi paras, jos ihmisluonnon suhteen ei tehdä yhtä optimistisia oletuksia. Tällöin voidaan joko katsoa, että Platon piti "Valtion" ihannevaltiota alun perinkin hankalana toteuttaa, tai että hän muutti näkemyksiään ihmisluonnosta dialogien välillä.


title: Platonin poliittinen filosofia

text: "Valtiomiehessä" Platon tekee sen tärkeän huomion, ettei tieto hyvästä yleisesti riitä; valtiomiehellä on oltava tietoa hyvästä "ajassa". Tällaisen olosuhteiden mukaan muuttuvan tiedon on myös käytävä yli lakien, joiden säädökset ovat muuttumattomia.


title: Platonin poliittinen filosofia

text: Dialogi "Kritias" kertoo tarinan Atlantiksesta, ja käsittelee samalla ihannevaltiota. Kritias kertoo dialogissa, että 9000 vuotta aiemmin Ateena oli ollut ihannevaltio, joka oli hyvin järjestäytyneen yhteiskuntansa ansiosta kyennyt voittamaan mahtavan Atlantiksen valtion.


title: Platonin poliittinen filosofia

text: Dialogissa "Minos" tutkitaan lain luonnetta. Samalla ylistetään Minosta, Kreetan myyttistä kuningasta ja Ateenan muinaista vihollista.


title: Platonin poliittinen filosofia

text: Dialogin "Epinomis" nimi tarkoittaa ”lakien jälkeen”, koska se on julkaistu alun perin ja usein yhä edelleenkin teoksen "Lait" jälkeen. Teos aloittaa käsittelemällä samoja asioita kuin "Lait", mutta haarautuu myöhemmin tähtitieteeseen ja matemaattisiin spekulaatioihin.


title: Platonin poliittinen filosofia

text: Sekä "Valtio" että "Lait" hahmottelevat kuvan siitä, millaiselta hyvä valtio voisi näyttää. Platon tunnisti sen, että valtioissa on erilaisia yhteiskuntaluokkia, joiden intressit ovat usein ristiriidassa keskenään. Tämä voi johtaa yhteiskunnallisiin levottomuuksiin. Platon katsoi, että erilaiset sisäiset ryhmäkunnat ja sisällissota ovat suurimpia vaaroja valtiolle, jopa suurempia kuin ulkoiset uhat, kuten sota muiden valtioiden kanssa. Rauha on saavutettava valtion eri osapuolten yhteistyöllä.


title: Platonin poliittinen filosofia

text: Platon uskoi optimistisesti, että yhteiskunnan eri osapuolten ristiriitaiset edut voitiin sovittaa yhteen. Paras, järkevin ja oikeudenmukaisin poliittinen järjestelmä johtaa yhteiskunnassa sopusointuiseen ykseyteen.


title: Platonin poliittinen filosofia

text: "Valtiossa" Platon antoi yhteiskuntarauhan takaamisen filosofikuninkaiden tehtäväksi. Platon oli sitä mieltä, että yhteiskunta koostuu kolmesta yhteiskuntaluokasta, jotka vastaavat yksittäisen ihmissielun jakoa kolmeen osaan. Nämä yhteiskuntaluokat olivat:


title: Platonin poliittinen filosofia

text: Platon katsoi, että ihmisten sielunkyvyt ovat erilaiset, ja vain pieni vähemmistö, filosofit, voi saavuttaa kokonaisnäkemyksen siitä, mikä on valtion yhteinen hyvä. Siksi heidän tuli toimia hallitsijoina:


title: Platonin poliittinen filosofia

text: Paras hallintomuoto olisi näin eräänlainen filosofinen aristokratia tai monarkia.


title: Platonin poliittinen filosofia

text: Filosofien hallitsija-asema perustui heillä olevaan tietoon. Filosofien tuli elää askeettisesti, käytännössä kommunistisesti, muun yhteiskunnan tuella. Johtavan luokan sisäinen yhtenäisyys perustui tähän tasa-arvoon. Platon kuvasi nämä ”filosofikuninkaat” niiksi, jotka ovat kiinnostuneet oppimisesta ja kaikista tiedonaloista, ja käyttää vertauskuvana kapteenia ja hänen laivaansa, tai lääkäriä ja hänen määräämäänsä lääkettä. Purjehtiminen ja lääkintä eivät ole asioita, joita kaikki voisivat harjoittaa luonnostaan. Filosofien lisäksi valtion johtavaan kerrokseen kuuluivat heidän lähimmät avustajansa, ”vartijat”.


title: Platonin poliittinen filosofia

text: "Laeissa" yhteiskuntarauhan takaaminen on puolestaan valtion kirjoitettujen lakien tehtävänä. Teoksessa esitetyssä yhteiskuntamallissa on piirteitä sekä aristokraattisesta, oligarkkisesta että demokraattisesta hallintomallista.


title: Platonin poliittinen filosofia

text: Platon hahmotteli valtioon neljä omistuksen mukaan määriteltyä yhteiskuntaluokkaa. Lisäksi valtiossa oli orjia ja ulkomaalaisia. Hän myös asetti valtiolle useita poliittisia instituutioita. Merkittävimmät olivat kansankokous ("koinos syllogos", "ekklēsia"); neuvosto ("boulē"); erilaiset virkatehtävät, kuten lakien vartijat ("nomofylakes"); yksityis- ja julkisoikeudelliset oikeusistuimet; sekä yöllinen kokous ("nykterinos syllogos").


title: Platonin poliittinen filosofia

text: Lainsäätäjien tehtävänä oli taivutella järkiperustein kansalaiset noudattamaan lakeja, sekä opettaa heitä; ei pelkästään määrätä lait noudatettaviksi. Yöllisen kokouksen tarkoituksena on opettaa niitä, jotka ovat syyllistyneet rikkomuksiin. Kokoontumiset ovat yöaikaan siksi, että tällöin kaikilla on parhaiten vapaata aikaa erilaisista toimistaan.


title: Platonin poliittinen filosofia

text: Platonin "Valtiossa" kuvaama valtio on nähty muun muassa utopistisena, kommunistisena, feministisenä ja totalitaristisena. Valtio on utopia sikäli, ettei Sokrates ota lähtökohdaksi mitään olemassa olevaa valtiota, vaan pyrkii järkeilyn avulla muodostamaan ihannevaltion kokonaan alusta alkaen. Platonin esittämä utopia on myöhemmin saanut paljon seuraajia, mutta sitä on myös arvosteltu paljon, muun muassa sillä perusteella, että Platonin utopia perustuisi epärealistiseen kuvaan ihmisluonnosta; vaikka valtio on kuviteltavissa, ihmiset eivät todellisuudessa voi muodostaa kuvatun kaltaista valtiota tai pitää sitä toiminnassa.


title: Platonin poliittinen filosofia

text: Valtion ”kommunistisuus” ilmenee yksityisten perheiden hylkäämisessä sekä yksityisomaisuuden rajoittamisessa filosofikuninkaiden ja vartijoiden muodostamissa kahdessa ylimmässä yhteiskuntaluokassa. Tämä piirre on ollut arvostelun kohteena Aristoteleesta lähtien. Valtion ”feministisyys” ilmenee siinä, että Platonin Sokrates avaa koulutuksen ja hallintotehtävät myös naisille; Sokrates sanoo, että mieheyden ja naiseuden välinen ero on yhtä merkityksellinen kuin pitkä- ja lyhythiuksisuuden välinen ero.


title: Platonin poliittinen filosofia

text: Totalitaristisena valtiota on pitänyt tunnetuimmin Karl Popper. Platonin valtio kuitenkin eroaa totalitaarisista monissa merkittävissä kohdissa. Platon muun muassa sanoo, että vapaus on eräs yhteiskunnan tärkeimmistä arvoista. Platon puolustaa myös oikeudenmukaisuutta, ystävyyttä, viisautta, rohkeutta ja maltillisuutta; ei totalitaariseen valtioon kuuluvaa terroria.


title: Rane

text: Rane on suomalainen miehen ja naisen etunimi. Vuoden 2012 loppuun mennessä Rane-nimen on saanut noin 55 suomalaista, joista noin 35 miehiä ja 20 naisia.


title: Jaakko Sivula

text: Jaakko Sivula (s. 15. toukokuuta 1932 Hollola) on suomalainen kielentutkija, jonka tutkimuksen kohteena ovat etenkin affektinen sanasto, murteet ja leksikografia.


title: Jaakko Sivula

text: Sivula väitteli filosofian tohtoriksi Helsingin yliopistosta 1989 ja toimi saman yliopiston suomen kielen dosenttina 1990–1997.


title: Jaakko Sivula

text: Hän on ollut Kotimaisten kielten tutkimuskeskuksen (ent. Sanakirjasäätiön) leksikografi 1957-, Suomen murteiden sanakirjan toimitussihteeri 1965-, ja tutkimus- ja suunnittelutoimiston (tai murretoimiston) toimistopäällikkö 1977–1995. Sivula on myös toiminut ylioppilastutkintolautakunnan äidinkielen sensorina 1967–2002.


title: Andrei Zelentsov

text: Andrei Ivanovitš Zelentsov (), oli Neuvostoliittolainen prikaatinkomentaja, joka tunnetaan erityisesti Suomussalmen taisteluiden 163. divisioonan komentajana talvisodassa.


title: Andrei Zelentsov

text: Andrei Zelentsov syntyi Nižni Novgorodissa Volgan varrella vuonna 1896. Hän aloitti sotilasuransa Venäjän keisarikunnan armeijassa Aleksandrovin sotaopistossa vuonna 1915 ja valmistui vuonna 1917 Kiovan ilmailukoulusta lentäjä-tähystäjäksi ja yleni samalla luutnantiksi. Zelentsov liittyi 7. maaliskuuta 1918 vapaaehtoisesti puna-armeijaan ilmailuopettajaksi. Hän toimi rykmentinkomentajana vuosina 1922–1927 ja sen jälkeen Moskovan sotilaspiirin esikunnassa vuoteen 1931 saakka. Zelentsov suoritti Sota-akatemian iltaopiskeluna ja valmistui vuonna 1932. Hän toimi taktiikanopettajana jatkokursseilla vuosina 1931–1936 ja ylennettiin everstiksi 4. joulukuuta 1935.


title: Andrei Zelentsov

text: Talvisodassa Zelentsov komensi Suomussalmen taisteluissa Neuvostoliiton 163. divisioonaa, jonka tehtävänä oli vallata ensin Suomussalmi ja jatkaa etenemistä kohti Oulua katkaistakseen Suomen, jolloin Suomi olisi menettänyt maayhteyden Ruotsiin. Zelentsovin divisioona ei kuitenkaan operaatiossaan onnistunut, vaan joutui vetäytymään Suomumussalmelta joulukuun lopulla 1939. Zelentsovin divisioonan apuun oli tulossa Neuvostoliiton 44. divisioona, jonka suomalaiset kuitenkin tuhosivat lähes kokonaan.


title: Andrei Zelentsov

text: Talvisodan jälkeen Zelentsov nimitettiin Neuvostoliiton 88. jalkaväkidivisioonan komentajaksi 14. kesäkuuta 1940 ja hänet ylennettiin samana päivänä kenraalimajuriksi. Zelentsov kaatui toisessa maailmansodassa Suomen vastaisella rintamalla Louhessa 15. elokuuta 1941 Saksan ilmavoimien syöksypommittajan aiheuttamassa iskussa. Hänet on haudattu Murmanskiin.


title: Karel Doorman (täsmennyssivu)

text: Karel Doorman tarkoittaa seuraavia asioita:


title: Aleksei Vinogradov

text:
Aleksei Ivanovitš Vinogradov (, 12. helmikuuta 1899 Tver – 11. tammikuuta 1940 Vasonvaara, Uhtua), oli neuvostoliittolainen prikaatinkomentaja. Vinogradov toimi talvisodassa Neuvostoliiton 44. divisioonan komentajana, joka osallistui Raatteentien taisteluihin.
Venäläinen Vinogradov oli syntynyt 12. helmikuuta 1899 nykyisen Tverin (entinen Kalinin) hallintoalueen Ziganovon kylässä. Vinogradov aloitti sotilasuransa sotamiehenä puna-armeijassa maaliskuussa 1919 ja osallistui samana vuonna Venäjän sisällissotaan. Vinogradov valmistui Ukrainassa jalkaväkikurssilta 1922 ja Tverin kaupungissa järjestetyltä ylimmältä kemian kurssilta 1924. Vinogradov oli vuosina 1923-1937 joukkueenjohtaja, komppanianpäällikkö ja rykmentin esikuntapäällikkö. Vuosina 1937-1938 hän toimi lyhyen aikaa rykmentinkomentajana. Vinogradov kuului vuosien 1938-1939 puhdistusten aikana armeijan komentajareserviin. Hänet nimitettiin Kiovan erityissotilaspiirin 44. jalkaväkidivisioonan komentajaksi tammikuussa 1939.


title: Aleksei Vinogradov

text:
Vinogradovin komentama 44. jalkaväkidivisioona siirtyi toisen maailmansodan alussa syyskuussa 1939 Puolan itäiselle rintamalle ja osallistui Puolan itäosien valloitukseen. Pian tämän jälkeen tuli kutsu Vienan Kemiin Suomen vastaiselle
rintamalle.


title: Aleksei Vinogradov

text:
44. divisioona siirtyi rautateitse joulukuun alkupuolella kohti Vienan Kemiä. Divisioonan tehtävänä oli edetä Vienan Kemistä kohti Suomussalmea Raatteentietä pitkin ja osallistua Suomussalmen valloitukseen yhdessä 163. divisioonan kanssa.
Divisioonien tehtävänä oli katkaista Suomi kahtia ja edetä kohti Oulua, samalla Suomi olisi menettänyt maayhteyden Ruotsiin. 163. divisioona oli aloittanut etenemisensä jo 30. marraskuuta 1939 Juntusrantaan ja sieltä edelleen Suomussalmen kirkonkylään. 163. divisioona ei pystynyt jatkamaan etenemistään kirkonkylästä ja se joutui perääntymään Suomussalmelta jo joulukuun lopussa 1939. 44. divisioona eteni pitkin Raatteentietä ja pääsi lopulta vain Suomussalmen Haukilaan saakka.


title: Aleksei Vinogradov

text: Raatteentien taistelut kestivät lopulta vain viikon verran, kun suomalaiset onnistuivat tuhoamaan motittamansa divisioonan lähes täydellisesti. Suomalaiset saivat sotasaaliikseen lähes koko divisioonan sotakaluston. Useita puna-armeijan sotilaita paleltui Raatteentielle, koska divisioona odotti pääsevänsä nopeasti itärajalta Ouluun saakka, joten näin ollen talvivaatteille ei ollut tarvetta. Divisioona oli käytännössä saapunut kesävarusteissa. Voitonparaati piti pitää kuulemma Oulussa vajaan viikon sisällä. Vinogradov selvisi hengissä Raatteen motista ja pääsi pakenemaan kohti itää omalle puolelle.


title: Aleksei Vinogradov

text: Taistelun seuraukset olivat Neuvostoliiton sodanjohdolle liikaa ja Stavka lähetti tutkintakomission selvittämään Raatteentien tappioon johtaneet syyt. Komission raportti valmistui 11. tammikuuta 1940 ja sen perusteella divisioonan johdon katsottiin olleen syyllisiä tappioon. Neuvostoliiton 9. armeijan sotaneuvoston päätöksellä prikaatinkomentaja Vinogradov, esikuntapäällikkö eversti Volkov sekä poliittisen osaston päällikkö Pahomov teloitettiin ampumalla vielä samana päivänä Vasonvaaran järven jäällä kaikkien hengissä selvinneiden 44. divisioonan sotilaiden seuratessa teloitusta.


title: Kahluusyvyys

text: Kahluusyvyys on ajoneuvon ominaisuus, joka ilmaisee kuinka syvässä vedessä sillä on mahdollista kulkea.


title: Kahluusyvyys

text: Kahluusyvyys on olennainen tekijä ajoneuvon maastoliikkuvuuden kannalta. Maastoajoneuvoissa sitä on parannettu muun muassa moottorin sytytysjärjestelmän suojauksella ja moottorin ilmanottojärjestelmään lisätyllä snorkkelilla.


title: Anger

text: Anger on puolalaisen death metal -yhtye Devilynin ensimmäinen studioalbumi, joka on julkaistu vuonna 2001.


title: Reborn in Pain

text: Reborn in Pain on puolalaisen death metal -yhtye Devilynin toinen studioalbumi, joka on julkaistu vuonna 1998.


title: Artefact (albumi)

text: Artefact on puolalaisen death metal -yhtye Devilynin kolmas studioalbumi, joka on julkaistu vuonna 2001.


title: Artefact (albumi)

text: Kaikki kappaleet sanoittaneet Novy ja Dino.


title: Eräänä iltana sodan jälkeen

text: Un soir apres la guerre on kambodžalainen elokuva vuodelta 1998. Se on esitetty Suomessa televisiossa nimellä "Eräänä iltana sodan jälkeen". Se kertoo nuorista miehistä, jotka palaavat Phnom Penhiin sodan jälkeen, ja yirittävät sopeutua siviilielämään. Yksi heistä erehtyy rikoksen poluille. Elokuva esitettiin Cannesin elokuvajuhlilla.


title: Mäkihyppy talviolympialaisissa 1932

text: Lake Placidin talviolympialaisissa 1932 kilpailtiin mäkihypyssä perjantaina 12. helmikuuta. Laji oli mukana olympialaisten ohjelmassa kolmannen kerran, eli mäkihypyssä oli kisattu talviolympialaisten alusta alkaen. Osallistujia oli 34 kymmenestä maasta. Kilpailupaikkana toimi Intervales Ski-Hill -hyppyrimäki.


title: Mäkihyppy talviolympialaisissa 1932

text: Lake Placidin mäkihyppykilpailu oli Norjan dominointia. Birger Ruud, Hans Beck ja Kåre Walberg ottivat maahan kolmoisvoiton, minkä lisäksi edellisten talviolympiakisojen hopeamitalisti Sigmund Ruud oli seitsemäs. Myös yhdysvaltalaishyppääjistä kolme neljästä maan edustajasta oli syntyjään Norjasta. Heistä parhaiten menestyi viidenneksi sijoittunut Caspar Oimoen (synt. Kasper Øimoen). Hän oli syntynyt Norjassa ja asunut siellä nuorukaiseksi asti.


title: Mäkihyppy talviolympialaisissa 1932

text: Kilpailu käytiin Lake Placidissa Intervales Ski-Hill -hyppyrimäessä. Mäki valmistui vuonna 1920, ja sitä laajennettiin vuonna 1927. Teräksestä valmistetun hyppyrimäen k-piste oli 61 metrissä.


title: Mäkihyppy talviolympialaisissa 1932

text: Kilpailun järjestämistä vaikeutti lumipula, joka ei kuitenkaan estänyt kilpailua muualta tuodun lumen ansiosta. 10 000 katsojaa seurasi, kuinka kilpailijat suorittivat kaksi hyppyä. Hyppyjen pituuksien ja tyylipisteiden yhteistulos ratkaisi voittajan.


title: Mäkihyppy talviolympialaisissa 1932

text: Ensimmäisen hyppykierroksen jälkeen johdossa oli norjalainen Hans Beck. Hänen 71,5 metriä kantanut hyppynsä oli pisteiden valossa koko kilpailun paras. Toisena oli edellisvuoden maailmanmestari, norjalainen Birger Ruud. Kolmantena oli ruotsalainen Sven Eriksson 65,5 metriä kantaneella hypyllään. Näiden kolmen takana mitaleista kykeni kilpailemaan ainakin neljä hyppääjää. Yhdysvaltain norjalaissyntyinen Mikkelsen hyppäsi pitkälle (68,0 m), mutta kaatui alastulossa ja loukkaantui.


title: Mäkihyppy talviolympialaisissa 1932

text: Toisella hyppykierroksella Beck yritti varmistaa voittonsa riskittömällä hypyllä, joka kantoi 63,5 metriä. Ruud taasen antoi kaikkensa ja hyppäsi kilpailun toiseksi eniten pisteitä tuoneen hypyn, joka kantoi tasan 69 metriä. Tämä riitti Beckin ohittamiseen 1,1 pisteellä. Tiukan pronssikamppailun voitti Norjan Walberg, jonka onnistui ohittaa Ruotsin Eriksson 0,6 pisteellä. Yhdysvaltain Oimoen hyppäsi toisella kierroksella 67,5 metriin, mikä nosti hänet kotiyleisön edessä viidenneksi.


title: Mäkihyppy talviolympialaisissa 1932

text: (k) = kaatunut hyppy


title: Kalyan

text: Kalyan () on kaupunki Maharashtran osavaltiossa Intiassa. Kaupungissa asui 1 193 512 ihmistä vuonna 2001 väestönlaskennan mukaan.


title: Pimpri-Chinchwad

text: Pimpri-Chinchwad () on kaupunki Maharashtran osavaltiossa Intiassa. Kaupungissa asui 1 012 472 ihmistä vuonna 2001 väestönlaskennan mukaan.


title: Luettelo Valko-Venäjän rajanylityspaikoista

text:
Tämä artikkeli kertoo Valko-Venäjän rajanylityspaikoista. Rajanylityspaikoista tärkeimpiin kuuluvat Valko-Venäjän ja Schengen-alueen väliset kansainväliset rajanylityspaikat on esitetty myös oheisessa kartassa.
Matkailija voi ylittää Valko-Venäjän 3 617,5 kilometriä pitkän valtiorajan laillisesti maanteiden rajanylityspaikoilla, rautateitse ja maan kansainvälisillä lentoasemilla. Lisäksi ainakin joissain tapauksissa raja on luvallista ylittää myös vesitse jokia pitkin liikuttaessa.


text: Valko-Venäjällä on kansainvälisiä rajanylityspaikkoja kaikkien rajanaapuriensa kanssa: Latvian, Liettuan, Puolan, Ukrainan ja Venäjän. Näiden paikkojen ohella ainakin rajaseudun asukkaat voivat ylittää rajan paikallisissa rajanylityspisteissä, joista ainakin osa on avoinna ainoastaan kausiluonteisesti tai tilapäisesti. Vuoden 2011 alussa oli käytössä kaikkiaan 68 rajanylitysasemaa tai -paikkaa.


text: Vuonna 2010 Valko-Venäjän rajan ylitettiin noin 26,4 miljoonaa kertaa. Ulkomaalaiset ylittivät rajan yli 11 miljoonaa kertaa; ylityksistä 1,4 miljoonaa aiheutui kauttakulkuliikenneteestä (transito). Transitosäännösten rikkomisesta langetettiin noin 10 500 rangaistusta ulkomaiden kansalaisille. Lentokentillä valtionraja ylittettiin 1,13 miljoonaa kertaa. Euroopan unionin rajoista Valko-Venäjän ja Liettuan välinen raja (samalla pisin raja EU:n suuntaan) oli matkustajaliikenteen määrällä mitattuna lähes kaksi kertaa niin suosittu kuin Puolan vastainen raja; kolmantena oli Latvian raja.


text: Osana Valko-Venäjän, Venäjän ja Kazakstanin välisen tulliliittoa (vahvistettiin heinäkuussa 2010) ja pyrkimystä kohti yhteistalousalueen muodostamista mahdollisesti vuoteen 2012 mennessä, muun muassa rutiinimaisia ajoneuvojen tarkastuksia ollaan helpottamassa tai niistä luopumassa lähivuosina Valko-Venäjän ja Venäjän välillä. Valko-Venäjä on ilmoittanut, että sen ja Venäjän välisen rajan ajoneuvotarkastukset loppuvat 1.4.2011. Tullauspisteet pyritään poistamaan Venäjän ja Valko-Venäjän väliltä viimeistään 1. heinäkuuta 2011; tullaus tapahtuu sen jälkeen tulliunionin ulkorajoilla. Näille kolmelle valtiolle pyritään myös luomaan Schengen-alueen tyylinen yhteisviisumi vuoden 2011 aikana.


text: Valko-Venäjän tärkeimpien kansainvälisten rajanylityspaikkojen nimet ja sijainnit ovat :


title: Mira-Bhayandar

text: Mira-Bhayandar () on kaupunki Maharashtran osavaltiossa Intiassa. Kaupungissa asui 520 388 ihmistä vuonna 2001 väestönlaskennan mukaan. Mira-Bhayandar sijaitsee Mumbain läheisyydessä.


title: Ulhasnagar

text: Ulhasnagar () on kaupunki Maharashtran osavaltiossa Intiassa. Kaupungissa asui 473 731 ihmistä vuonna 2001 väestönlaskennan mukaan. Kaupunki sijaitsee Kalyanin kaupungin läheisyydessä noin 60 kilometriä koilliseen Mumbaista.


title: Prince Georgen rautatieasema

text: Prince Georgen rautatieasema on rautatieliikennepaikka Prince Georgen kaupungissa, Brittiläisen Kolumbian provinssissa Kanadassa. Nykyisin ainoa matkustajajuna asemalta on Via Railin Skeena, joka kulkee Albertassa sijaitsevasta Jasperista Tyynenmeren rannalla sijaitsevaan Prince Rupertin. Juna pysähtyy yön ajaksi Prince Georgessa ja jatkaa matkaa seuraavana aamuna. Matkustajien täytyy ennakkoon varata hotellihuoneensa kaupungista. Skeena kulkee kolmasti viikossa molempiin suuntiin.


title: Prince Georgen rautatieasema

text: Rautatieyhtiö Grand Trunk Pacific Railway rakensi 1900-luvun alussa mantereen ylittävää rautatietä, joka saavutti alueen vuonna 1913 ja ensimmäinen juna saapui 30. tammikuuta 1914. Prince Georgen kaupunki perustettiin seuraavana vuonna. Asemarakennus valmistui vasta vuonna 1922.


title: Bill Walsh

text: William Ernest ”Bill” Walsh () oli yhdysvaltalainen amerikkalaisen jalkapallon valmentaja. Hän on tunnettu San Francisco 49ersin 1980-luvun menestyksen arkkitehtina sekä hyökkäyksen syöttöpelaamisen kehittäjänä. Walshin kehittämä hyökkäysjärjestelmä (West Coast offense) oli aikanaan vallankumouksellinen ja on yhä suosittu NFL:ssä.


title: Bill Walsh

text: Walsh syntyi Los Angelesissa ja kasvoi Kaliforniassa. Hän urheili yliopistotasolla amerikkalaisessa jalkapallossa sekä nyrkkeilijänä. Valmennusura alkoi high school -tasolta ja jatkui yliopistotasolla. NFL:ään hänet palkkasi Al Davis vuonna 1966 Oakland Raidersin apuvalmentajaksi. Sieltä hän siirtyi Cincinnati Bengalsiin vuonna 1968, jossa hän sai oppia legendaariselta Paul Brownilta. Vuonna 1975 Walshia ei nimetty Brownin seuraajaksi ja hän erosi hyökkäyksen koordinaattorin tehtävästä. Valmennettuaan vuoden San Diego Chargersin organisaatiossa Walsh sai ensimmäisen päävalmentajan pestinsä Stanfordin yliopistojoukkueesta. Kahden menestyksekkään vuoden jälkeen San Francisco 49ers palkkasi Walshin uudeksi päävalmentajakseen kaudelle 1979.


title: Bill Walsh

text:
Walshin kaksi ensimmäistä kautta NFL:ssä olivat vaikeita, sillä voittoja kertyi yhteensä vain kahdeksan kappaletta. Walsh kuitenkin uusi joukkuetta voimakkaasti ja rakensi koko organisaation uudestaan. Hyökkäyksen johtajaksi draftattiin vuonna 1980 pelinrakentaja Joe Montana ja puolustuksen johtajaksi vuonna 1981 Ronnie Lott. Walshin kolmas kausi 49ersin peräsimessä sujuikin loistavasti ja päättyi Super Bowl -mestaruuteen. Loppuottelussa kaatui Cincinnati Bengals.
Walshin johdolla 49ersista kehittyi 1980-luvun menestysjoukkue, joka uusi mestaruutensa kausilla 1984 ja 1988. Lisäksi Walshin seuraaja George Seifert johdatti 49ersin mestariksi kausina 1989 ja 1994. Walshin apuvalmentajista kehittyi myös useita NFL:n menestysvalmentajia kuten: Seifert, Mike Holmgren, Mike Shanahan, Brian Billick ja Dennis Green.


title: Bill Walsh

text: Bill Walsh erosi 49ersin päävalmentajan tehtävästä 1988. Hän palasi kuitenkin organisaatioon vuonna 1999 toimitusjohtajaksi kolmen kauden ajaksi. Vuosina 2002-2004 hän toimi vielä konsultin roolissa. Vuosina 1992-1994 Walsh valmensi Stanfordin yliopistojoukkuetta. Bill Walsh kuoli leukemiaan 30. heinäkuuta 2007 kotonaan Woodsidessa, Kaliforniassa.


title: Bill Walsh

text: Walsh valittiin Pro Football Hall of Fameen vuonna 1993.


title: Kalliohuuhkaja

text: Kalliohuuhkaja ("Bubo bengalensis") on pöllöihin kuuluva lintu. Sitä on aiemmin pidetty huuhkajan alalajina "Bubo bubo bengalensis", mutta nykyisin se on IUCN:n luettelossa oma lajinsa. Sen elinalue on Etelä-Aasiassa Intiassa, Nepalissa ja Pakistanissa. Sen elinpiiriä ovat lämpimän ja kuuman vyöhykkeen kuivat metsät ja pensaikot mäkisillä ja kallioisilla alueilla, ja yleensä niitä näkee pareittain. Sillä on voimakas värähtelevä kumea ääni, joka kuuluu aamu- ja iltahämärissä. Se on tyypillinen iso pöllö, ja sillä on korvatupsut. Sen värityksessä on läiskittäistä ruskeaa ja harmaata, ja kurkussa on valkea läiskä, jossa on pieniä mustia juovia. Ulkonäöltään se muistuttaa hyvin paljon euraasialaista huuhkajaa.


title: Kalliohuuhkaja

text: Kalliohuuhkajan elinympäristön kuvailu on hyvin mutkikasta runsaan vaihtelevuuden vuoksi. Sen elinaluetta on Himalajan eteläpuolinen Intia 1 524 metrin korkeuteen saakka. Se karttaa kosteita ikivihreitä metsiä ja hyvin kuivia alueita.


title: Kalliohuuhkaja

text: Lintuun liittyy paljon taikauskoa. Kuten monia suuria pöllöjä, kalliohuuhkajaakin pidetään sen elinalueella pahan enteenä. Sen vangitsemiseen ja tappamiseen on nähty liittyvän joukko rituaaleja. Intian lain mukaan kalliohuuhkajan vangitseminen on kiellettyä, mutta laittomat markkinat edistävät salametsästystä.


title: Somero (lehti)

text: Paikallislehti Somero on Somerolla kaksi kertaa viikossa ilmestyvä 1924 perustettu paikallislehti. Lehteä julkaisee Paikallislehti Somero, jonka omistaa Salon Seudun Sanomat. Lehden tarkastettu levikki vuonna 2015 oli 5 013 Lehti ilmestyy myös verkkolehtenä. Julkaisija oli aiemmin Sanomalehti oy Somero. Lehti ilmestyy myös äänilehtenä. Someron ohella lehti leviää osiin Tl Koskea, Kiikalaa, Kuusjokea ja Tammelaa sekä entistä Nummi-Pusulan kunnan aluetta Lohjalla.


title: Somero (lehti)

text: Lehden päätoimittaja on vuodesta 2012 Sari Merilä. Aiemmin päätoimittajina ovat toimineet Toivo Soini (1924), Lauri Sariola (1924–1940), Kustaa Hossi (1940–1953), Matti Soini (1953–1983), Teuvo Nurmi (1983–1999), Seppo Kummala (1999–2006) ja Kirsi Seppälä (2006–2012).


title: Somero (lehti)

text: Somero-lehden pilapiirtäjänä on toiminut pitkään Heikki Paakkanen, jonka Somero-lehdessä julkaistuja pilapiirroksia on ilmestynyt kirjamuodossa kolmena kokoelmana nimillä "Elämää pellossa" (1985), "Pellon laidalla" (1993) ja "Käsikirja: Somero ja ympäröivät alueet" (2008).


title: Somero (lehti)

text: Myös sarjakuvan Viivin ja Wagner piirtäjänä tunnetuksi tulleen Jussi "Juba" Tuomolan ensimmäinen julkaistu strippisarjakuva nimeltä "Vauhti-Virtanen" ilmestyi Somero-lehdessä lyhyen aikaa vuosina 1983–1984. Julkaisukanavan keksi hänen somerolainen mummonsa Aira Tuomola.


title: Saksan italialaiset

text: Saksan italialaiset ovat Saksassa asuvia italialaisia. Italialaiset ovat muodostaneet tärkeän maahanmuuttajaryhmän nykyisen Saksan alueella jo 1700-luvulta lähtien. Saksassa on noin 650 000 italialaista, joten italialaisyhteisö Saksassa on maailman suurin heti Argentiinan jälkeen.


title: Saksan italialaiset

text: 1700-luvulta lähtien Saksaan muutti etenkin italialaisia taiteilijoita. Italialaiset muodostivatkin ulkomaalaisista taiteilijaryhmistä merkittävimmän. Italialainen vaikutus näkyy useissa Saksan kaupungeissa. Tuon ajan italialaisia vaikuttajia olivat muun muassa Agostino Barelli, joka suunnitteli Münchenin Theatinerkirchen ja Gaetano Chivaver, joka suunnitteli Dresdenin Hofkirchen. Italialaisille taiteilijoille Saksaan muuttaminen mahdollisti paremman toimeentulon ja aseman. Italialaisten taiteilijoiden maahanmuutto tyrehtyi 1800-luvulla Ranskan noustua Italiaa tärkeämpään asemaan taiteen keskuksena. Taiteenalan työt loppuivat Saksassa, mutta monet jäivät silti Saksaan. Taiteen saavutusten lisäksi italialaiset jättivät merkkejä etenkin Düsseldorfin, Bruchsalin ja Aschaffenburgin alueen asukkaiden sukunimiin. 30-vuotisen sodan seurauksena Italiasta alkoi taiteilijoiden ohella tulla muun muassa kauppiaita, kivenhakkaajia, rakennusmiehiä ja pappeja. Pappien tarkoituksena oli tukea katolilaista kirkkoa luterilaista vastaan. Kauppiaat jakautuivat arvostetun silkin ja korujen kauppiaisiin, sekä toisaalta huonomaineisempiin pomeranssikauppiaisiin, jotka myivät esimerkiksi mausteita. Pomeranssikauppiaat toivat Saksaan pizzeriat ja jäätelöpaikat. 1800-luvulla italialaisia muutti Saksaan myös maatalouden työntarpeen pariin.


title: Saksan italialaiset

text: Toinen aalto italialaisia muuttajia tuli toisen maailmansodan jälkeen. Saksan liittotasavalta teki vuonna 1955 sopimuksen Italian kanssa työvoiman luovuttamisesta. Saksassa kärsittiin tuolloin jälleenrakentamisen aiheuttamasta työvoimapulasta ja Italiassa puolestaan kärsittiin lamasta. Italialaiset olivat maahanmuuttajien enemmistössä aina 1960-luvulle saakka, jolloin turkkilaiset syrjäyttivät heidät asemastaan. Vaikka siirtotyöläisten odotettiin palaavan takaisin kotimaahansa töiden loputtua, ei näin lopulta käynyt. Vuonna 1973 tuli voimaan niin sanottu "Answerbestop", joka salli siirtotyöläisten tuoda maahan perheensä. Toisaalta myös ulkomaalaisen työvoiman ottaminen kiellettiin monilla alueilla.


title: Plenum plenorum

text: Plenum plenorum (latinaa, suomeksi "(täys)istuntojen (täys)istunto") oli joissakin kaksi- tai useampikamarisissa tai säätyjakoisissa kansanedustuslaitoksissa käytössä ollut täysistunto, johon ottivat osaa kaikkien kamarien tai säätyjen edustajat. Suomessa se oli vuoden 1869 valtiopäiväjärjestyksen mukainen kaikkien säätyjen yhteisistunto. Se oli kutsuttava kokoon, jos vähintään kaksi säätyä sitä vaati. Istuntojen istunnolla ei ollut lainkaan päätösvaltaa, vaan siellä voitiin ainoastaan keskustella asioista. Suomessa plenom plenorum järjestettiin vain kahdesti. Ensimmäisen kerran se kokoontui vuoden 1872 valtiopäivillä pohtimaan yhteisten pysyvien tilojen hankkimista kaikille säädyille.


title: HMS Hare (J389)

text: HMS Hare (viirinumero J389) Britannian Kuninkaallisen laivaston Algerine-luokan miinanraivaaja.


title: HMS Hare (J389)

text: Alus tilattiin 30. huhtikuuta 1942 Harland and Wolffin telakalta Belfastista Pohjois-Irlannista. Sen köli laskettiin 27. marraskuuta 1943 telakkanumerolla 1209 ja alus laskettiin vesille 20. kesäkuuta 1944. Alus valmistui 10. marraskuuta.


title: HMS Hare (J389)

text: "HMS Hare" määrättiin palvelukseen otettaessa 10. Miinanraivaajalaivueeseen, jonka muut alukset olivat "HMS Coupier", "HMS Felicity", "HMS Golden Fleece" ja "HMS Serene". Alus siirtyi koeajojen ja varustaminen päätyttyä koulutukseen Tobermoryyn, josta se lähti joulukuussa Grantoniin miinanraivauskoulutukseen.


title: HMS Hare (J389)

text: Alus oli tammikuussa 1945 Firth of Forthissa koulutettavana "HMS Jewelin" ja "HMS Waven" kanssa, minkä päätyttyä se liittyi laivueeseensa. Alus siirtyi helmikuussa Scapa Flowhun laivueessaan, johon oli liitetty myös aiemmin mainitut kaksi alusta. Laivue raivasi reitin miinakentän läpi helpotettaessa pääsyä Scapa Flowhun.


title: HMS Hare (J389)

text: Alus lähti 21. helmikuuta laivueen kanssa muodostaen operaatio Shredin Force 3:n. Laivue palasi 23. helmikuuta Scapa Flowhun, mistä se jatkoi matkaansa edelleen Grantoniin. Alus matkasi 22. maaliskuuta laivueen mukana Harwichiin raivaamaan Noren alueen miinakenttiä. Laivue raivasi huhtikuussa Pohjanmeren eteläosan miinoitteita, jotta varmistettaisiin saattueiden turvallinen matka Antwerpenin ja Thamesin suiston välillä.


title: HMS Hare (J389)

text: Alus liitettiin toukokuussa 18. Miinanraivaajalaivueeseen "HMS Felicityn" ja "HMS Serenen" kanssa raivaamaan Rotterdamin sataman edustaa operaatio Fireballissa. Alukset palasivat omaan laivueeseensa kesäkuussa, mikä oli sijoitettuna Cuxhaveniin miinanraivaukseen.


title: HMS Hare (J389)

text: "HMS Hare" oli huollettavana elokuusta alkaen, kunnes se lokakuussa lähti 10. Miinanraivaajalaivueen mukana Singaporeen. Alus raivasi Singaporen lähistöllä ja Indonesian satamia. Myöhemmin alus sijoitettiin Hong Kongiin jatkaen miinanraivausta.


title: HMS Hare (J389)

text: Alus palasi kotimaahan syyskuussa 1946. Sen saavuttua Harwichiin alus poistettiin palveluksesta ja sijoitettiin reserviin. Alus sijoitettiin poistolistalle 1959.


title: HMS Hare (J389)

text: Nigeria osti 1959 aluksen, joka nimettiin 21. heinäkuuta "Nigeriaksi". Alus palveli Nigerian laivaston lippulaivana, kunnes se palautettiin 1962 Britannialle. Aluksen saavuttua Britteinsaarille se sijoitettiin poistolistalle. Alus myytiin BISCOlle, joka siirsi romuttamisen Metal Industriesille Faslaneen. Alus saapui 6. marraskuuta hinattuna Faslaneen romutettavaksi.


title: Sivupuomi

text: Sivupuomi eli vesipuomi on puinen tai teräksinen laivan kyljestä sivulle ulkoneva tanko, johon voidaan kiinnittää vene laivan ollessa ankkuripaikalla. Laivan kulkiessa sivupuomi on käännettynä kyljen suuntaiseksi.


title: Aki Ajo

text: Aki Ajo (s. 11. syyskuuta 1968 Toijala) on entinen suomalainen ratamoottoripyöräilijä ja Ajo Motorsport -tallin tallipäällikkö.


title: Aki Ajo

text: Ajo kilpaili nuoruudessaan motocrossissa, jäärata-ajossa ja ratamoottoripyöräilyssä. Hän voitti lajeissa yhteensä kymmenen SM-kultaa. Ajo sijoittui ratamoottoripyöräilyn EM-sarjassa parhaimmillaan kuudenneksi ja osallistui yhteen MM-sarjan osakilpailuun 1993. Hän lopetti ratamoottoripyöräilyn loukkaannuttuaan vuonna 1996 kilpailussa sattuneessa onnettomuudessa. Loukkaantumisesta toipuessaan hän päätti perustaa oman tallin, Ajo Motorsportin, joka aloitti toimintansa jäärata-ajossa talvella 1997. Kesällä talli siirtyi myös ratamoottoripyöräilyyn, ja MM-sarjaan se liittyi 2001. Ajosta tuli tallin päällikkö. Ajon johdolla tallin kuljettajat voittivat 125-kuutioisten luokan maailmanmestaruuden kausilla 2008 (Mike di Meglio) ja 2010 (Marc Márquez) sekä 2012 (Sandro Cortese) .


title: Aki Ajo

text: Ajon vanhin poika Niklas Ajo on myös ratamoottoripyöräilijä.


title: Luutuhka

text: Luutuhka on luita ilman läsnä ollessa kuumennettaessa syntyvää tuhkaa. Se sisältää noin 85 prosenttia kalsiumfosfaattia, noin 10 prosenttia kalsiumkarbonaattia sekä magnesiumfosfaattia ja kalsiumfluoridia. Luutuhkaa käytetään raaka-aineena valmistettaessa fosforia, fosforiyhdisteitä (fosforihappoa, superfosfaattia), maitolasia, posliinia ja emaleita sekä aiemmin myös lannoitteena.


title: Unique Leader Records

text: Unique Leader Records on yhdysvaltalainen itsenäinen levy-yhtiö.


title: Unique Leader Records

text: Levy-yhtiön perustivat vuonna 1999 Deeds of Fleshin laulaja-kitaristi Erik Lindmark ja yhtyeen entinen basisti Jacoby Kingston. He työskentelivät äänitteitä valmistavassa tehtaassa, jossa rahoittajat olivat kiinnostuneita perustamaan levy-yhtiön. Yhtiön toimittua aikansa Lindmark osti Kingstonin osuuden yrityksestä hänen jätettyään musiikkibisneksen.


title: Unique Leader Records

text: Yhtiö on erikoistunut teknisen ja brutaalin death metalin julkaisemiseen. Yhtiö on vuoteen 2013 mennessä julkaissut noin 90 äänitettä, joista ensimmäinen oli Deeds of Fleshin kolmas studioalbumi, "Path of the Weakening".


title: Päivittäistavarakauppa (yhdistys)

text: Päivittäistavarakauppa ry (PTY) on päivittäistavarakaupan alalla toimivien yhteisöjen ja elinkeinonharjoittajien yhdistys. PTY on jäsenyritystensä ja päivittäistavarakaupan edunvalvoja elinkeino- ja yhteiskuntapoliittisessa päätöksenteossa. Yhdistyksen tavoitteena on parantaa ja kehittää toimialan ja jäsentensä yleisiä toimintaedellytyksiä.


title: Päivittäistavarakauppa (yhdistys)

text: PTY:n jäsenyrityksiä vuonna 2013 ovat: Suomen Osuuskauppojen Keskuskunta SOK, Ruokakesko Oy, Suomen Lähikauppa Oy, R-kioski Oy, Lidl Suomi Ky, Stockmann Oyj Abp, Wihuri Oy Aarnio, Heinon Tukku Oy, Tokmanni-konserni, Minimani, M Itsenäiset Kauppiaat Oy ja yhteisöjäsenen K-kauppiasliitto ry.


title: Lukkarinen

text: Lukkarinen on suomalainen sukunimi, joka on muun muassa seuraavilla henkilöillä:


title: Karboksimetyyliselluloosa

text: Karboksimetyyliselluloosa eli CMC on puolisynteettinen polymeerin ja selluloosan johdannainen. Rakenteeltaan se eroaa selluloosasta siten, että osa selluloosamolekyylin hydroksyyliryhmistä on korvautunut karboksimetyyliryhmillä. Tuote myydään usein natriumsuolanaan natriumkarboksimetyyliselluloosana. Karboksimetyyliselluloosaa käytetään monissa sovelluksissa stabilointi- ja täyteaineena.


title: Karboksimetyyliselluloosa

text: Karboksimetyyliselluloosan valmistus tapahtuu kahdessa osassa. Ensimmäisessä vaiheessa valmistetaan natriumhydroksidin ja selluloosan kompleksi käsittelemällä selluloosaa natriumhydroksidilla. Karboksyyliryhmät liitetään polymeeriin kloorietikkahapolla tai sen natriumsuolalla natriumklooriasetaatilla. Reaktio tapahtuu 50 °C:n lämpötilassa. Karboksyylimetyyliselluloosaprosessin liuottimena käytetään useimmiten alkoholeja, kuten etanolia, propanolia ja tert-butanolia sekä näiden seoksia. Karboksyylimetyyliselluloosan lisäksi reaktion sivutuotteena muodostuu natriumglykolaattia, johtuen kloorietikkahapon hydrolyysistä. Valmistusreaktiota voidaan kuvata seuraavalla reaktioyhtälöllä, jossa selluloosan sokerirunkoa merkitään R-merkinnällä:


title: Karboksimetyyliselluloosa

text: Tuote puhdistetaan epäpuhtauksista asetonilla, kuivataan, jauhetaan ja pakataan.


title: Karboksimetyyliselluloosa

text: Karboksimetyyliselluloosa liukenee veteen ja alkoholeihin muttei muihin orgaanisiin liuottimiin. Karboksimetyyliselluloosan liukoisuus veteen riippuu polymeeriketjun pituudesta. Mitä pitempi selluloosarunko on, sitä huonommin polymeeri myös liukenee. Ketjunpituuden lisäksi liukoisuuteen vaikuttaa myös substituutioaste. Karboksyylimetyyliselluloosa liukenee sitä paremmin veteen, mitä suurempi on substituutioaste. Kaupallisessa laadussa se on usein välillä 0,4–1,4. Liukoisuuteen vaikuttaa lisäksi myös liuoksen pH-arvo. Karboksyylimetyyliselluloosan sisältämät karboksyyliryhmät protonoituvat pH-välillä 4–5, ja tässä happomuodossaan se on veteen liukenematonta.


title: Karboksimetyyliselluloosa

text: Karboksimetyyliselluloosaliuokset ovat varsin viskooseja ja käyttäytyvät joko pseudoplastisesti, tiksotrooppisesti tai dilatantisti. Viskositeetti riippuu polymeerin koosta ja substituutioasteesta. Mitä pitempi polymeeri, sitä suurempi on viskositeetti. Substituutioasteen vaikutus on käänteinen eli korkean substituutioasteen karboksimetyyliselluloosa on vähemmän viskoosia kuin vähemmän substituoidut laadut. Rakenteellisten ominaisuuksien lisäksi reologiset ominaisuudet riippuvat myös pH-arvosta. Suurimmillaan viskositeetti on alueella 9–10, ja tällöin liuos on myös kaikkein stabiilein.


title: Karboksimetyyliselluloosa

text: Karboksyylimetyyliselluloosaa myydään maailmanlaajuisesti vuosittain arviolta 230 000 tonnin verran. Sitä käytetään elintarviketeollisuudessa sakeuttamisaineeena esimerkiksi jäätelöissä. Sen E-koodi on E 466. Sakeuttamiseen sitä käytetään myös hammastahnoissa ja öljyteollisuudessa. Sitä käytetään myös tapettiliistereissä, lääkkeiden täyteaineena, vettä sitovana polymeerinä, tekstiiliteollisuudessa, väriaineissa ja paperiteollisuudessa sidosaineena.


title: Rootwater

text: Rootwater oli puolalainen heavy metal -yhtye, jonka perustivat Sebastian Zusin, Yonca ja Pablo vuonna 2002. Pian perustamisen jälkeen Maciej Taff liittyi yhtyeeseen vokalistiksi. Musiikissa on hardcoren, thrash- ja folkmetallin sekä punkin vaikutteita.


title: Rootwater

text: Vuonna 2010 yhtye ilmoitti keskeyttävänsä toimintansa Maciej Taffin heikon terveydentilan sekä kuntoutuksen vuoksi.


title: Rootwater

text: Viimeisin kokoonpano


title: Rootwater

text: Entiset jäsenet


title: Rootwater

text: Studioalbumit